title: Id-Deċiżjoni tal-Kunsill tad-29 ta' April 2004 dwar il-konklużjoni mill-Komunità Ewropea tal-Protokoll dwar l-adeżjoni tal-Komunità Ewropea għall-Organizzazzjoni Ewropea dwar is-Sigurezza tan-Navigazzjoni ta' l-Ajru

text:
Avviż Legali Importanti

|

32004D0636

Official Journal L 304 , 30/09/2004 P. 0209 - 0209

		Id-Deċiżjoni tal-Kunsilltad-29 ta' April 2004dwar il-konklużjoni mill-Komunità Ewropea tal-Protokoll dwar l-adeżjoni tal-Komunità Ewropea għall-Organizzazzjoni Ewropea dwar is-Sigurezza tan-Navigazzjoni ta' l-Ajru(2004/636/KE)IL-KUNSILL TAL-UNJONI EWROPEAWara li kkonsidra t-Trattat li jistabblixxi l-Komunità Ewropea, u b'mod partikolari l-Artikolu 80(2) tiegħu, flmkien ma' l-ewwel sentenza ta' l-ewwel subparagrafu ta' l-Artikolu 300(2) u t-tieni subparagrafu ta' l-Artikolu 300(3) tiegħu,Wara li kkonsidra l-proposta mill-Kummissjoni,Wara li kkonsidra l-kunsens tal-Parlament Ewropew [1]Billi:(1) Il-konġestjoni ta' l-ispazju ta' l-ajru u l-implimentazzjoni li ġejja ta' Sema Waħdieni Ewropew jitolbu li jittieħdu miżuri urġenti fil-livell tal-Komunità u fi ħdan il-qafas ta' l-Organizzazzjoni Ewropea għas-Sigurezza tan-Navigazzjoni ta' l-Ajru (Ewrokontroll).(2) Il-Komunità għandha kompetenza esklussiva jew kompetenza maqsuma ma' l-Istati Membri tagħha f'ċerti żoni koperti bil-konvenzjoni Internazzjonali Ewrokontroll li tirrelata mal-Koperazzjoni għas-Sigurezza tan-Navigazzjoni ta' l-Ajru tat-13 ta' Diċembru 1960, kif emendata diversi drabi, u kif konsolidata bil-Protokoll miftuħ għall-firma fis-27 ta' Ġunju 1997 (il-Konvenzjoni riveduta). L-adeżjoni tal-Komunità għall-Ewrokontroll għall-fini ta' l-eżerċizzju ta' dik il-kompetenza hija permessa taħt l-Artikolu 40 tal-Konvenzjoni riveduta.(3) Il-Kummissjoni nnegozjat mal-Partijiet Kontraenti għall-Ewrokontroll għan-nom tal-Komunità Protokoll dwar l-adeżjoni tal-Komunità Ewropea għall-Ewrokontroll (il-Protokoll).(4) Il-Protokoll kien iffirmat fi Brussell fit-8 ta' Ottubru 2002 għan-nom tal-Komunità, suġġett għall-konklużjoni tiegħu.(5) B'konsistenza ma' l-obbligi ta' koperazzjoni reċiproka tal-Komunità u l-Istati Membri, il-Komunità u l-Istati Membri li huma membri ta' l-Ewrokontroll għandhom simultanjament jirratifikaw il-Protokoll u l-Konvenzjoni riveduta sabiex tiġi assigurata l-applikazzjoni sħiħa u uniformi tad-dispożizzjonijiet tiegħu fil-Komunità.(6) Il-Protokoll għandu jiġi approvat,IDDEĊIEDA DAN LI ĠEJ:Artikolu 1Il-Protokoll dwar l-adeżjoni tal-Komunità Ewropea għall-Organizzazzjoni Ewrokontroll għas-Sigurezza tan-Navigazzjoni ta' l-Ajru hija b'dan approvata għan-nom tal-Komunità.It-test tal-Protokoll huwa mehmuż ma' din id-Deċiżjoni.Artikolu 2Il-President tal-Kunsill huwa b'dan awtorizzat li jinnomina l-persuna(i) li għandhom is-setgħa li jiddepożitaw l-istrument ta' ratifikazzjoni mal-Gvern tar-Renju tal-Belġju għan-nom tal-Komunità, skond l-Artikolu 9(2) tal-Protokoll, flimkien mad-dikjarazzjoni ta' kompetenza mehmuża ma' din id-Deċiżjoni.L-istrument tar-ratifikazzjoni tal-Protokoll mill-Komunità għandu jiġi depożitat simultanjament ma' l-istrumenti ta' ratifikazzjoni tal-Protokoll u l-Konvenzjoni riveduta mill-Istati Membri kollha.Magħmul fil-Lussemburgu, fid-29 ta' April 2004.Għall-KunsillIl-PresidentM. McDowell[1] Opinjoni mogħtija fl-20 ta' April 2004 (għada mhux ippublikata fil-Ġurnal Uffiċjali).--------------------------------------------------Protokolldwar l-adeżjoni għall-Komunità Ewropea għall-Konvenzjoni ta' l-Ewrokontroll Internazzjonali li tirrelata mal-Koperazzjoni għas-Sigurezza tan-Navigazzjoni ta' l-Ajru tat-13 ta' Diċembru 1960, kif emendata diversi drabi u kif konsolidata bil-Protokoll tas-27 ta' Ġunju 1997.IR-REPUBBLIKA TA' L-ALBANIJA,IR-REPUBBLIKA FEDERALI TAL-ĠERMANJA,IR-REPUBBLIKA TA' L-AWSTRIJA,IR-REPUBBLIKA TAL-BELĠJU,IR-REPUBBLIKA TAL-BULGARIJA,IR-REPUBBLIKA TA' ĊIPRU,IR-REPUBBLIKA TAL-KROAZJA,IR-RENJU TAD-DANIMARKA,IR-RENJU TA' SPANJA,IR-REPUBBLIKA TAL-FINLANDJA,IR-REPUBBLIKA FRANĊIŻA,IR-RENJU UNIT TAL-GRAN BRETTANJA U L-IRLANDA TA' FUQ,IR-REPUBBLIKA GRIEGA,IR-REPUBBLIKA TA' L-UNGERIJA,L-IRLANDAIR-REPUBBLIKA TALJANA,L-EX REPUBBLIKA JUGOSLAVA TAL-MAĊEDONJA,IL-GRAND DUKAT TAL-LUSSEMBURGU,IR-REPUBBLIKA TA' MALTA,IR-REPUBBLIKA TAL-MOLDOVJA,IL-PRINĊIPALITÀ TA' MONACO,IR-RENJU TAN-NORVEĠJA,IR-RENJU TA' L-OLANDA,IR-REPUBBLIKA PORTUGIŻA,IR-RUMANIJA,IR-REPUBBLIKA SLOVAKKA,IR-REPUBBLIKA TAS-SLOVENJA,IR-RENJU TA' L-IŻVEZJA,IL-KONFEDERAZZJONI SVIZZERA,IR-REPUBBLIKA ĊEKA,IR-REPUBBLIKA TAT-TURKIJA,uL-KOMUNITÀ EWROPEA,WARA LI KKONSIDRAW il-Konvenzjoni ta' l-Ewrokontroll Internazzjonali li tirrelata mal-Koperazzjoni għas-Sigurezza tan-Navigazzjoni fl-Ajru tat-13 ta' Diċembru 1960, kif emendata bil-Protokoll Addizzjonali tas-6 ta' Lulju 1970, sussegwentement emendat bil-Protokoll tal-21 ta' Novembru 1978, kollha kemm huma emendati bil-Protokoll tat-12 ta' Frar 1981, u kif emendati u konsolidati bil-Protokoll tas-27 ta' Ġunju 1997, hawnhekk iżjed 'l quddiem imsejjħa "l-Konvenzjoni" dwar koperazzjoni internazzjonali, u b'mod partikolari l-Artikolu 40 tagħha,WARA LI KKONSIDRAW ir-reponsabbiltajiet mogħtija bit-Trattat li jistabbilixxi l-Komunità Ewropea tal-25 ta' Marzu 1957, kif rivedut bit-Trattat ta' Amsterdam tat-2 ta' Ottubru 1997, għall-Komunità Ewropea f'ċerti oqsma koperti bil-Konvenzjoni,BILLI l-Istati Membri tal-Komunità Ewropea, il-Membri ta' l-Ewrokontroll, meta jadottaw il-Protokoll li jikkonsolida l-Konvenzjoni li kienet miftuħa għall-firma fis-27 ta' Ġunju 1997, iddikjaraw li l-firma tagħhom kienet mingħajr preġudizzju għall-kompetenza esklussiva tal-Komunità f'ċerti oqsma koperti b'dik il-Konvenzjoni u għas-sħubija tal-Komunità fl-Ewrokontroll għall-fini tal-eżerċizzju ta' dik il-kompetenza esklussiva;BILLI l-fini ta' l-adeżjoni tal-Komunità Ewropea għall-Konvenzjoni huwa li tgħin lill-Organizzazzjoni Ewropea għas-Sigurezza tan-Navigazzjoni fl-Ajru, hawnhekk iżjed 'l quddiem imsejjħa l-"Ewrokontroll", fil-ksir ta' l-objettivi tagħha kif stipulati fil-Konvenzjoni, notevolment dik li tkun korp waħdieni u effiċjenti għat-tagħmil tal-politika ta' l-Amministrazzjoni tat-Traffiku ta' l-Ajru fl-Ewropa;BILLI l-adeżjoni tal-Komunità Ewropea għall-Ewrokontroll teħtieġ il-kjarifika tal-mod li bih id-dispożizzjonijiet tal-Konvenzjoni għandhom jgħoddu għall-Komunità Ewropea u l-Istati Membri tagħha;BILLI t-termini u l-kondizzjonijiet ta' l-adeżjoni tal-Komunità Ewropea għall-Konvenzjoni għandha tippermetti lill-Komunità li teżerċita fi ħdan l-Ewrokontroll dawk il-kompetenzi li ġew trasferiti lilha mill-Istati Membri tagħha;BILLI l-arranġamenti għal koperazzjoni aktar dwar l-użu ta' l-ajruport ta' Ġibiltà kienu miftiehma f'Londra fit-2 ta Diċembru 1987, mir-Renju ta' Spanja u r-Renju Unit f'dikjarazzjoni konġunta mill-Ministri ta' l-Affarijiet Barranin taż-żewġ pajjiżi, u dawk l-arranġament għad iridu jiġu mħaddma,FTIEHMU KIF ĠEJ:Artikolu 1Il-Komunità Ewropea, fi ħdan il-qafas tal-kompetenza tagħha, taċċedi għall-Konvenzjoni bit-termini u l-kondizzjonijiet preskritti f'dan il-Protokoll, skond l-Artikolu 40 tal-Konvenzjoni.Artikolu 2Għall-Komunità Ewropea, fi ħdan il-qafas tal-kompetenza tagħha, il-Konvenzjoni għandha tapplika għas-servizzi tan-navigazzjoni ta' l-ajru fuq ir-rotta u l-avviċinament relatat u s-servizzi ta' l-ajruport għat-traffiku ta' l-ajru fir-Reġjuni ta' l-Informazzjoni dwar it-Titjir ta' l-Istati Membri tagħha elenkati fl-Anness II li jinsab mal-Konvenzjoni, li jkunu fil-limiti ta' l-applikabilità territorjali tat-Trattat li jistabbilixxi l-Komunità Ewropea.L-applikazzjoni ta' dan il-Protokoll għall-ajruport ta' Ġibiltà tiftiehemli tkun bla preġudizzju għall-posizzjonijiet legali rispettivi tar-Renju ta' Spanja u tar-Renju Unit fir-rigward tad-disputa dwar is-sovranità tat-territorju li fuq jinsab l-ajruport.L-applikazzjoni ta' dan il_protokoll għall-ajruport ta' Ġibiltà għandha tkun sospiża sakemm l-arranġamenti fid-Dikjarazzjoni Konġunta magħmula mill-Ministri ta' l-Affarijiet Barranin tar-Renju ta' Spanja u tar-Renju Unit fit-2 ta' Diċembru 1987 ikunu bdew jitħaddmu. Il-Gvernijiet ta' Spanja u tar-Renju Unit għandhom jinformaw lill-artijiet Kontraenti l-oħra għal dan il-Protokoll bid-data ta' meta t-tħaddim jidħol fis-seħħ.Artikolu 3Bla ħsara għad-dispożizzjonijiet ta' dan il-Protkoll, id-dispożizzjonijiet fil-Konvenzjoni għandhom ikunu hekk interpretati sabiex jinkludu wkoll il-Komunità Ewropea fi ħdan il-qafas ta' kompetenza tal-Komunità, u l-espressjonijiet varji wżati biex isemmu l-Partijiet Kontraenti għall-Konvenzjoni u r-rappresentanti tagħhom għandhom ikunu hekk jiftiehmu.Artikolu 4Il-Komunità Ewropea ma għandhiex tikkontribwixxi għall-baġit tal-Ewrokontroll.Artikolu 5Mingħajr preġudizzju għall-eżerċizzju tad-drittijiet tagħha għall-vot taħt l-Artikolu 6, il-Komunità Ewropea għandu jkollha d-dritt li tkun rappresentata u involuta fix-xogħol tal-korpi kollha tal-Ewrokontroll li fih xi wieħed mill-Istati Membri jkollu d-dritt li jkun rappresentat bħala Parti Kontraenti, u fejn jistgħu jiġu ttrattati kwistjonijiet li jaqgħu taħt il-kompetentza tiegħu, bl-eċċezzjoni ta' korpi li għandhom il-funzjoni ta' verifika.Fil-kopri kollha ta' l-Ewrokontrollli fih tista' tieħu sehem, il-Komunità Ewropea għandha tippresenta l-posizzjonijiet tagħha, fi ħdan il-qafas tal-kompetenzi tagħha, skond ir-regoli istituzzjonali tagħha.Il-Komunità Ewropea ma tistax tibgħat kanditati għas-sħubija ta' korpi eletti ta' l-Ewrokontroll, lanqas ma tista' tibgħat kandidati għal karigi fil-korpi li fihom għandha d-dritt li tieħu sehem.Artikolu 61. 1. Fir-rigward ta' deċiżjonijiet fi kwistjonijiet fejn il-Komunità Ewropea għandha kompetenza esklussiva u għall-fini ta' l-applikazzjoni tar-regoli li hemm provvediment dwarhom fl-Artikolu 8 tal-Konvenzjoni, il-Komunità Ewropea għandha teżerċita d-drittijiet tal-vot ta' l-Istati Membri tagħha taħt il-Konvenzjoni, u l-voti peżati hekk mitfugħa mill-Komunità Ewropea għandhom ikunu akkumulati għall-istabbiliment tal-maġġoranzi li hemm provvediment dwarhom fl-imsemmi l-Artikolu 8 tal-Konvenzjoni. Fejn tivvota l-Komunità, l-Istati Membri ma għandhomx jivvotaw.Għall-fini tad-deċiżjoni biex jiġi deċiż dwar in-numru ta' Partijiet Kontraenti għall-Konvenzjoni meħtieġ għal talba għal teħid ta' deċiżjonijiet minn maġġoranza ta' tlett kwarti, kif stipulat fit-tmiem ta' l-ewwel subparagrafu ta' l-Artikolu 8.2, il-Komunità għandha titqies bħala li tirrappresenta l-Istati Membri tagħha li huma Membri ta' l-Ewrokontroll.2. Deċiżjoni proposta fir-rigward ta' partita speċifika li għandu jittieħed vot dwarha mill-Komunità Ewropea għandha tkun posposta jekk Parti Kontraenti għall-Konvenzjoni li ma tkunx membru tal-xx hekk titlob. Il-posponiment għandu jintuża għall-konsultazzjonijiet bejn il-Partijiet Kontraenti għall-Konvenzjoni, megħjuna mill-Aġenzija ta' l-Ewrokontroll, dwar id-deċiżjoni proposta. Fil-każ ta' talba bħal dik it-teħid tad-deċiżjoni jista' jiġi pospost għall-perjodu massimu ta' sitt xhur.Għal deċiżjonijiet fi kwistjonijiet fejn il-Komunità Ewropea ma għandha ebda kompetenza esklussiva, l-Istati Membri tal-Komunità Ewropea għandhom jivvotaw skond id-drittijiet tagħhom tal-vot kif hemm provdut fl-Artikolu 8 tal-Konvenzjoni, u l-Komunità Ewropea ma għandhiex tivvota.3. Il-Komunità Ewropea għandha tinforma fuq il-bażi ta' każ b'każ lill-Partijiet Kontraenti l-oħra għall-Konvenzjoni bil-każu fejn, fir-rigward tal-partiti varji ta' l-aġendi ta' l-Assemblea Ġenerali, il-Kunsill u korpi oħra li jiddeliberaw li lilhom l-Assemblea Ġenerali u l-Kunsill iddelegaw setgħat, hija għandha teżerċita d-drittijiet tal-vot kif hemm provdut fil-paragrafu 1 ta' hawn fuq. Dan l-obbligu ma għandux jgħodd fejn deċiżjonijiet jittieħdu permezz ta' korrispondenza.Artikolu 7Il-kamp ta' applikazzjoni tal-kompetenza trasferita lill-Komunità huwa muri f'termini ġenerali f'dikjarazzjoni bil-miktub magħmula mill-Komunità Ewropea fiż-żmien tal-firma ta' dan il-Protokoll.Din id-dikjarazzjoni tista' tiġi modifikata kif xieraq permezz ta' notifikazzjoni mill-Komunità Ewropea lill-Ewrokontroll. Din bl-ebda mod ma tissostitwixxi jew tillimita l-kwistjonijiet li jistgħu jiġu koperti bin-notifikazzjonijiet ta' kompetenza tal-Komunità li għandhom isiru qabel it-teħid ta' deċiżjonijiet mill-Ewrokontroll permezz ta' votazzjoni formali jew mod ieħor.Artikolu 8L-Artikolu 34 tal-Konvenzjoni għandu jgħodd għal kull disputa li tinqala' bejn żewġ Partijiet Kontraenti jew aktar għal dan il-Protokoll jew bejn Parti Kontraenti waħda jew aktar għal dan il-Protokoll u l-Ewrokontroll li jkollha x'taqsam ma' l-interpretazzjoni, l-applikazzjoni jew it-twettieq ta' dan il-Protokoll, inkluża l-eżistenza tiegħu, il-validità u t-teminazzjoni.Artikolu 91. Dan il-Protokoll għandu jkun miftuħ għall-firma mill-Istati kollha firmatarji għall-Protokollli jikkonsolida l-Konvenzjoni Internazzjonali ta' l-Ewrokontroll li għandu x'jaqsam mal-Koperazzjoni għas-Sigurezza tan-Navigazzjoni fl-Ajru tat-13 ta' Diċembru 1960, kif emendat diversi drabi, miftuħ għall-firma fis-27 ta' Ġunju 1997, hawnhekk iżjed 'l quddiem imsejjaħ "il-Protokoll li Jikkonsolida", u l-Komunità Ewropea.Dan għandu wkoll ikun miftuħ, qabel id-data tal-bidu fis-seħħ tiegħu, għall-firma minn kull Stat, debitament awtorizzat li jiffirma l-Protokollli Jikkonsolida, skond l-Artikolu II ta' dak il-Protokoll.2. Dan il-Protokoll għandu jkun suġġett għar-ratifikazzjoni, aċċettazzjoni jew approvazzjoni. L-istrumenti ta' ratifikazzjoni, aċċettazzjoni jew approvazzjoni għandhom ikunu depiżtati mal-Gvern tar-Renju tal-Belġju.3. Dan il-Protokoll għandu jidħol fis-seħħ meta jkun ġie ratifikat, aċċettat jew approvat, mill-parti 'l waħda, mill-Istati firmatarji kollha li huma wkoll firmatarji għall-Protokoll li Jikkonsolida u li r-ratifikazzjoni, aċċettazzjoni jew approvazzjoni tiegħu hija meħtieġa għad-dħul fis-seħħ tal-Protokoll li Jikkonsolida, u mill-parti 'l oħra, mill-Komunità Ewropea, fl-ewwel jum tat-tieni xahar li jiġi wara d-depożitu ta' l-aħħar strument ta' ratifikazzjoni, aċċettazzjoni jew approvazzjoni, kemm-il darba l-Protokollli Jikkonsolida jkun daħal fis-seħħ f'dik id-data. Fejn ma titħarisx din il-kondizzjoni, huwa għandu jidħol fis-seħħ fl-istess data bħal dik tal-Protokoll li Jikkonsolida.4. Dan il-Protokoll għandu jidħol fis-seħħ fir-rigward ta' dawk il-firmatarji li jkunu ddepożitaw l-istrumenti tagħhom ta' ratifikazzjoni aċċettazzjoni jew approvazzjoni wara l-bidu tiegħu fis-seħħ fl-ewwel jum tat-tieni xahar li jiġi wara d-depożitu ta' l-istrumenti rilevanti ta' ratifikazzjoni, aċċettazzjoni jew approvazzjoni.5. Il-Gvern tar-Renju tal-Belġju għandu jinnotifika lill-Gvernijiet ta' l-Istati firmatarji l-oħra ta' dan il-Protkoll u l-Komunità Ewropea b'kull firma, b'kull depożitu ta' strument ta' ratifikazzjoni, aċċettazzjoni jew approvazzjoni u d-data tal-bidu fis-seħħ ta' dan il-Protokoll skond il-paragrafi 3 u 4.Artikolu 10Kull adeżjoni għall-konvenzjoni wara l-bidu fis-sħħ tagħha għandha tirrappresenta wkoll il-kunsens li tkun marbuta b'dan il-Protokoll. Id-dispożizzjonijiet ta' l-Artikoli 39 u 40 tal-Konvenzjoni għandhom ukoll jgħoddu għal dan il-Protokoll.Artikolu 111. Dan il-Protokoll għandu jibqa' fis-seħħ għal perjodu indefinittiv.2. Jekk l-Istati Membri kollha ta' l-Ewrokontroll li huma Membri tal-Komunità Ewropea jirtiraw mill-Ewrokontroll, in-notifikazzjoni ta' l-irtirar mill-Konvenzjoni, kif ukoll minn dan il-Protokoll, għandha titqiesli tkun ingħatat mill-Komunità Ewropea flimkien man-notifikazzjoni ta' l-irtirar, taħt l-Artikolu 38(2) tal-Konvenzjoni ta' l-aħħar Stat Membru tal-Komunità Ewropea li jirtira mill-Ewrokontroll.Artikolu 12Il-Gvern tar-Renju tal-Belġju għandu jġiegħel li dan il-Protokoll jiġi reġistrat mas-Segretarju Ġenerali tan-Nazzjonijiet Uniti skond l-Artikolu 102 tal-Karta tan-Nazzjonijiet Uniti u mal-Kunsill ta' l-Organizzazzjoni Internazzjonali ta' l-Avjazzjoni ċivili skond l-Artikolu 83 tal-Konvenzjoni dwar l-Avjazzjoni Internazzjonali ċivili ffirmata f'Chicago fl-4 ta' Diċembru 1944.B'XHIEDA TA' DAN, il-Plenipotenzarji hawn taħt iffirmati, wara li ppresentaw is-Setgħat Sħaħ tagħhom, misjuba li kienu f'forma tajba u debita, iffirmaw dan il-Protokoll.MAGĦMUL fi Brussell, f'dan it-tmien jum ta' Ottubru 2002 f'kull waħda mill-lingwi uffiċjali ta' l-Istati Firmatarji, f'oriġinal waħdieni, li għandu jibqa' depożitat fl-arkivji tal-Gvern tar-Renju tal-Belġju, li għandu jibgħat kopji ċertifikati lill-Gvernijiet ta' l-Istati Firmatarji l-oħra u lill-Komunità Ewropea. Fil-każ ta' xi inkonsistenza, għandu jipprevali t-test tal-lingwa Franċiża.--------------------------------------------------


title: 2011/724/: Deċiżjoni tal-Parlament Ewropew u tal-Kunsill tal- 25 ta’ Ottubru 2011 dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, b’konformità mal-punt 28 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni FEG/2011/003 DE/Arnsberg u Düsseldorf – Industrija awtomobilistika mill-Ġermanja)

text:
               8.11.2011

               MT

               Il-Ġurnal Uffiċjali tal-Unjoni Ewropea

               L 289/30

         DEĊIŻJONI TAL-PARLAMENT EWROPEW U TAL-KUNSILL
   tal-25 ta’ Ottubru 2011
   dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, b’konformità mal-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni FEG/2011/003 DE/Arnsberg u Düsseldorf – Industrija awtomobilistika mill-Ġermanja)
   (2011/724/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1), u b’mod partikulari l-punt 28 tiegħu,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni (2), u b’mod partikulari l-Artikolu 12(3) tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta’ Aġġustament għall-Globalizzazzjoni (FEG) twaqqaf biex jipprovdi appoġġ addizzjonali għall-ħaddiema li jingħataw is-sensja b’riżultat ta’ bidliet strutturali kbar fix-xejriet kummerċjali dinjin dovuti għall-globalizzazzjoni u sabiex jiġu megħjuna fir-reintegrazzjoni tagħhom fis-suq tax-xogħol.

               (2)

               L-ambitu tal-FEG twessa’ għal applikazzjonijiet imressqa mill-1 ta’ Mejju 2009 biex jinkludi appoġġ għall-ħaddiema li jkunu ngħataw is-sensja b’riżultat dirett tal-kriżi finanzjarja u ekonomika globali.

               (3)

               Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-FEG sal-limitu massimu annwali ta’ EUR 500 miljun.

               (4)

               Il-Ġermanja ressqet applikazzjoni fid-9 ta’ Frar 2011 biex timmobilizza l-FEG, fir-rigward tas-sensji f’ħames intrapriżi li joperaw fid-Diviżjoni 29 tar-Reviżjoni 2 tan-NACE (“Il-manifattura ta’ vetturi bil-mutur, karrijiet u nofs karrijiet”) fir-reġjun NUTS II ta’ Arnsberg (DEA5) u Düsseldorf (DEA1) u kompliet tibgħat it-tagħrif addizzjonali sat-28 ta’ April 2011. Din l-applikazzjoni tikkonforma mar-rekwiżiti sabiex jiġu determinati l-kontribuzzjonijiet finanzjarji kif stipulat fl-Artikolu 10 tar-Regolament (KE) Nru 1927/2006. Il-Kummissjoni għalhekk ressqet proposta biex timmobilizza l-ammont ta’ EUR 4 347 868.

               (5)

               Il-FEG għandu, għalhekk, jiġi mmobilizzat sabiex jipprovdi kontribuzzjoni finanzjarja għall-applikazzjoni mressqa mill-Ġermanja,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2011, il-Fond Ewropew ta’ Aġġustament għall-Globalizzazzjoni għandu jiġi mobilizzat biex jipprovdi s-somma ta’ EUR 4 347 868 f’approprjazzjonijiet għall-impenji u għall-ħlasijiet.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, il-25 ta’ Ottubru 2011.

            Għall-Parlament Ewropew

            Il-President

         J. BUZEK

            Għall-Kunsill

            Il-President

         M. DOWGIELEWICZ

      (1)  ĠU L 139, 14.6.2006, p. 1.

      (2)  ĠU L 406, 30.12.2006, p. 1.


title: Deċiżjoni tal-Kummissjoni ta' l- 4 ta’ April 2006 li temenda d-Deċiżjoni 92/452/KEE fir-rigward ta' ċerti gruppi ta' ġbir u produzzjoni ta' l-embrijuni fl-Istati Uniti ta' l-Amerika (innotifikata taħt dokument numru C(2006) 1248) Test b'rilevanza għaż-ŻEE.

text:
               8.5.2007

               MT

               Il-Ġurnal Uffiċjali ta’ l-Unjoni Ewropea

               574

         DEĊIŻJONI TAL-KUMMISSJONI
   ta' l-4 ta’ April 2006
   li temenda d-Deċiżjoni 92/452/KEE fir-rigward ta' ċerti gruppi ta' ġbir u produzzjoni ta' l-embrijuni fl-Istati Uniti ta' l-Amerika
   (innotifikata taħt dokument numru C(2006) 1248)
   (Test b'relevanza għaż-ŻEE)
   (2006/270/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 89/556/KEE tal-25 ta' Settembru 1989 dwar il-kondizzjonijiet ta' saħħa ta' l-annimali li jirregolaw il-kummerċ intra-Komunitarju fi u l-importazzjoni minn pajjiżi terzi ta' embrijuni ta' annimali domestiċi ta' l-ispeċi ta' l-ifrat (1), u b'mod partikolari l-Artikolu 8(1) tiegħu,
   Billi:

               (1)

               Id-Deċiżjoni tal-Kummissjoni 92/452/KEE tat-30 ta' Lulju 1992 li tistabbilixxi lista ta' gruppi approvati għall-ġbir ta' embrijuni f'pajjiżi terzi għall-esportazzjoni ta' embrijuni ta' bovini lejn il-Komunità (2) tipprevedi li l-Istati Membri għandhom jimpurtaw embrijuni minn pajjiżi terzi biss jekk dawn ikunu nġabru, ġew ipproċessati u nħażnu mill-gruppi għall-ġbir ta' l-embrijuni elenkati f'dik id-Deċiżjoni.

               (2)

               L-Istati Uniti ta' l-Amerika talbu li jsiru emendi għar-reġistrazzjonijiet tal-listi għal dak il-pajjiż fir-rigward ta' ċerti gruppi għall-ġbir u l-produzzjoni ta' embrijuni.

               (3)

               L-Istati Uniti ta' l-Amerika pprovdew garanziji fir-rigward tal-konformità mar-regoli xierqa stabbiliti fid-Direttiva 89/556/KEE u l-grupp tal-ġbir ta' l-embrijuni involut ġie approvat uffiċjalment għall-esportazzjoni lejn il-Komunità mis-servizzi veterinarji ta' dak il-pajjiż.

               (4)

               Id-Deciżjoni 92/452/KEE għandha, għalhekk, tiġi emendata kif jixraq.

               (5)

               Il-miżuri previsti f'din id-Deċiżjoni huma fi qbil ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,

         ADOTTAT DIN ID-DEĊIŻJONI:
   Artikolu 1
   L-Anness għad-Deċiżjoni 92/452/KEE hu emendat skond l-Anness għal din id-Deċiżjoni.
   Artikolu 2
   Din id-Deċiżjoni għandha tapplika mill-10 ta’ April 2006.
   Artikolu 3
   Din id-Deċiżjoni hija indirizzata lill-Istati Membri.

      Magħmul fi Brussell, nhar l-4 ta’ April 2006.

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 302, 19.10.1989, p. 1. Direttiva kif emendata l-aħħar mid-Direttiva 806/2003/KE (ĠU L 122, 16.5.2003, p. 1).

      (2)  ĠU L 250, 29.8.1992, p. 40. Deċiżjoni kif emendata l-aħħar bid-Direttiva 2006/85/KE (ĠU L 40, 11.2.2006, p. 24).

      ANNESS
      L-Anness mad-Deċiżjoni 92/452/KEE hu emendat kif ġej:

                  (a)

                  titħassar r-ringiela li ġejja għall-gruppi tal-ġbir ta' l-embrijuni ta' l-Istati Uniti ta' l-Amerika:

                              “US

                              98ID103
                              E1127

                                          Pat Richards, DVM

                                          1215 F 2000 S

                                          Bliss, ID

                              Dr Pat Richards”

                  (b)

                  tiddaħħal r-ringiela li ġejja għall-Istati Uniti ta' l-Amerika:

                              “US

                              05IA120
                              E608

                              05IA120
                              IVF

                                          Trans Ova Genetics

                                          2938 380th St

                                          Sioux Center, IA 51250

                              Dr Jon Schmidt”

                  (ċ)

                  r-ringiela li ġejja għall-grupp tal-ġbir ta' l-embrijuni ta' l-Istati Uniti ta' l-Amerika Nru 91IA029 hija sostitwita b'dan li ġej:

                              “US

                              91IA029
                              E544

                                          Westwood Embryo Services

                                          1760 Dakota Ave

                                          Waverly, IA 50677

                              Dr James West”

                  (d)

                  r-ringiela għall-grupp tal-ġbir ta' l-embrijuni ta' l-Istati Uniti ta' l-Amerika Nru 96CO084 hija sostitwita b'dan li ġej:

                              “US

                              96CO084
                              E964

                                          Genetics West

                                          17890 Weld County Road 5

                                          Berthoud, CO 80513

                              Dr Thomas L. Rea”


title: Deċiżjoni tal-Kumitat Politiku u ta' Sigurtà BiH/9/2006 tas- 27 ta’ Ġunju 2006 dwar il-ħatra ta' Kmandant tal-Forza ta' l-UE għall-Operazzjoni Militari ta' l-Unjoni Ewropea fil-Bosnja u Ħerzegovina

text:
               16.3.2007

               MT

               Il-Ġurnal Uffiċjali ta’ l-Unjoni Ewropea

               88

         DEĊIŻJONI TAL-KUMITAT POLITIKU U TA' SIGURTÀ BIH/9/2006
   tas-27 ta’ Ġunju 2006
   dwar il-ħatra ta' Kmandant tal-Forza ta' l-UE għall-Operazzjoni Militari ta' l-Unjoni Ewropea fil-Bosnja u Ħerzegovina
   (2006/497/PESK)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea u b'mod partikolari t-tielet paragrafu ta' l-Artikolu 25 tiegħu,
   Wara li kkunsidra l-Azzjoni Konġunta tal-Kunsill 2004/570/PESK tat-12 ta' Lulju 2004 dwar l-operazzjoni militari ta' l-Unjoni Ewropea fil-Bosnja u Ħerzegovina (1), u b'mod partikolari l-Artikolu 6 tagħha,
   Billi:

               (1)

               Skond l-Artikolu 6 ta' l-Azzjoni Konġunta 2004/570/PESK, il-Kunsill awtorizza lill-Kumitat Politiku u ta' Sigurtà (KPS) sabiex jieħu deċiżjonijiet ulterjuri dwar il-ħatra tal-Kmandant tal-Forza ta' l-UE.

               (2)

               Skond id-Deċiżjoni tal-KPS, BiH/6/2005, il-Maġġur Ġeneral Gian Marco CHIARINI nħatar Kmandant tal-Forza ta' l-UE għall-operazzjoni militari ta' l-Unjoni Ewropea fil-Bosnja u Ħerzegovina.

               (3)

               Il-Kmandant ta' l-Operazzjoni ta' l-UE rrakkomanda l-ħatra tal-Viċi Ammiral Hans-Jochen Witthauer bħala l-Kmandant il-ġdid tal-Forza ta' l-UE għall-operazzjoni militari ta' l-Unjoni Ewropea fil-Bosnja u Herzegovina.

               (4)

               Il-Kumitat Militari ta' l-UE appoġġa n-nomina.

               (5)

               Konformement ma' l-Artikolu 6 tal-Protokoll dwar il-pożizzjoni tad-Danimarka anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, id-Danimarka ma tipparteċipax fl-elaborazzjoni u fl-implementazzjoni ta' deċiżjonijiet u azzjonijiet ta' l-Unjoni Ewropea li għandhom implikazzjonijiet ta' difiża.

               (6)

               Il-Kunsill Ewropew ta' Kopenhagen fit-12 u t-13 ta' Diċembru 2002 adotta Dikjarazzjoni li stqarret li l-arranġamenti “Berlin Plus” u l-implementazzjoni tagħhom sejrin japplikaw biss għal dawk l-Istati Membri ta' l-UE li huma wkoll membri tan-NATO jew Partijiet għall-“Isħubija għall-Paċi”, u li konsegwentement ikkonkludew ftehim bilaterali ta' sigurtà man-NATO,

         IDDEĊIEDA KIF ĠEJ:
   Artikolu 1
   Il-Viċi Ammiral Hans-Jocken Witthauer huwa b'dan maħtur Kmandant tal-Forzi ta' l-UE għall-operazzjoni militari ta' l-Unjoni Ewropea fil-Bosnja u Ħerzegovina.
   Artikolu 2
   Din id-Deċiżjoni għandha tibda jkollha effett fil-5 ta' Diċembru 2006.

      Magħmul fi Brussel, 27 ta’ Ġunju 2006.

            Għall-Kumitat Politiku u ta' Sigurtà

            Il-President

         F.J. KUGLITSCH

      (1)  ĠU L 252, 28.7.2004, p. 10.


title: 2007/704/KE: Deċiżjoni tal-Kummissjoni tat- 30 ta’ Ottubru 2007 li tirrevoka d-Deċiżjoni 2001/602/KE li taċċetta impenn offrut b’konnessjoni mal-proċedura ta’ anti-dumping fir-rigward ta' importazzjonijiet ta' ċerti ħbula u kejbils tal-ħadid jew ta' l-azzar li joriġinaw mir-Repubblika Ċeka, ir-Repubblika tal-Korea, il-Malasja, ir-Russja, it-Tajlandja u t-Turkija

text:
               31.10.2007

               MT

               Il-Ġurnal Uffiċjali ta’ l-Unjoni Ewropea

               L 285/52

         DEĊIŻJONI TAL-KUMMISSJONI
   tat-30 ta’ Ottubru 2007
   li tirrevoka d-Deċiżjoni 2001/602/KE li taċċetta impenn offrut b’konnessjoni mal-proċedura ta’ anti-dumping fir-rigward ta' importazzjonijiet ta' ċerti ħbula u kejbils tal-ħadid jew ta' l-azzar li joriġinaw mir-Repubblika Ċeka, ir-Repubblika tal-Korea, il-Malasja, ir-Russja, it-Tajlandja u t-Turkija
   (2007/704/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (1) (ir-“Regolament bażiku”), u b'mod partikolari l-Artikoli 8 u 9 tiegħu,
   Wara li kkonsultat il-Kumitat Konsultattiv,
   Billi:
   A.   MIŻURI EŻISTENTI

               (1)

               Il-Kunsill, bir-Regolament (KE) Nru 1601/2001 (2), impona dazju definitiv ta’ anti-dumping fuq importazzjonijiet ta’ ċerti ħbula u kejbils tal-ħadid jew ta’ l-azzar li joriġinaw mir-Repubblika Ċeka, mir-Russja, mit-Tajlandja u mit-Turkija (“il-prodott ikkonċernat”).

               (2)

               Il-Kummissjoni, bid-Deċiżjoni 2001/602/KE (3), aċċettat impenji fuq il-prezz offruti minn Kumpanija Konġunta Miftuħa ta' l-Istokk Cherepovetsky Staleprokatny Zavod, ir-Russja (“ChSPZ”) u Usha Siam Steel Ind. Public Company Ltd., it-Tajlandja (“Usha Siam”).

               (3)

               Fl-10 ta' Awwissu 2004, il-Kummissjoni nediet reviżjoni interim parzjali tar-Regolament (KE) Nru 1601/2001 skond l-Artikolu 11(3) tar-Regolament bażiku, limitat fl-ambitu għall-eżami ta’ dumping sa fejn huma kkonċernati ChSPZ u produttur Russu ieħor (4).

               (4)

               Kif spjegat fl-avviż ippubblikat fil-Ġurnal Uffiċjali ta’ l-Unjoni Ewropea
                   (5), l-isem ta’ ChSPZ ġie mibdul għal Kumpanija Konġunta Magħluqa ta' l-Istokk Severstal-Metiz, applikabbli sa mill-1 ta’ Jannar 2006.

               (5)

               Fit-3 ta’ Awwissu 2006, il-Kummissjoni nediet reviżjoni ta’ skadenza tar-Regolament tal-Kunsill (KE) Nru 1601/2001 (6).

               (6)

               Fit-22 ta’ Marzu 2007 (7), il-Kummissjoni nediet reviżjoni interim parzjali tar-Regolament (KE) Nru 1601/2001 limitat fl-ambitu għall-eżami ta’ dumping sa fejn hija kkonċernata Usha Siam.

               (7)

               It-tliet investigazzjonijiet kollha ġew konklużi mir-Regolament tal-Kunsill (KE) Nru 1279/2007 (8) li impona b'ċerti emendi għal-livell ta’ dazji l-miżuri għar-Russja u rrevoka l-miżuri għat-Tajlandja u t-Turkija.

         B.   IRTIRAR TA' L-AĊĊETTAZZJONI TA’ L-IMPENN TAL-KUMPANIJA KONĠUNTA MAGĦLUQA TA’ L-ISTOKK SEVERSTAL-METIZ, IR-RUSSJA

               (8)

               Kif stabbilit fil-premessi 199 - 203 tar-Regolament (KE) Nru 1279/2007 u wara konsultazzjoni mal-partijiet kollha kkonċernati, l-impenn tal-Kumpanija Konġunta Magħluqa ta’ l-Istokk Severstal-Metiz fil-forma attwali tiegħu mhuwiex xieraq sabiex jikkumpensa għall-effett ta’ ħsara tad-dumping, minħabba li jippreżenta diffikultajiet ta’ sorveljanza u ta’ infurzar konsiderevoli.

               (9)

               Ir-reviżjoni interim żvelat li mill-aċċettazzjoni ta' l-impenn fl-2001, il-firxa ta’ prodotti ta’ SSM inbidlet b'mod sinifikanti.

               (10)

               L-impenn ikklassifika l-SWR prodott minnhom f’għadd konsiderevoli ta’ tipi ta’ prodott b’varjazzjonijiet sinifikanti fil-prezz f'kull tip. L-investigazzjoni ta’ reviżjoni kkonfermat li l-kumpanija kellha problemi serji fil-klassifikar xieraq tat-tipi ta’ prodotti differenti u skond it-termini ta’ l-impenn. Dan parzjalment minħabba l-limitazzjonijiet tas-sistema ta' kontabilità li ma ppermettewlhomx li jiddistingwu b'mod xieraq bejn it-tipi ta' prodott SWR differenti. Matul is-sorveljanza ta’ l-impenn kienu diġà ġew identifikati problemi simili u dan wassal għal ittra ta’ twissija.

               (11)

               Għalhekk ġie konkluż li l-impenn fil-qagħda attwali tiegħu mhux prattiku aktar.

               (12)

               Fuq din il-bażi, kif ukoll bi qbil mal-klawżoli rilevanti ta' l-impenn, li jawtorizzaw lill-Kummissjoni li tirtira b'mod unilaterali l-aċċettazzjoni ta’ l-impenn, il-Kummissjoni ddeċidiet li tirtira l-aċċettazzjoni ta’ l-impenn.

               (13)

               Il-Kummissjoni għarrfet lill-awtoritajiet Russi u lill-produttur esportatur Russu kkonċernat li hija pproponiet li tirtira l-aċċettazzjoni ta’ l-impenn attwali. Il-partijiet kollha interessati ngħataw l-oppportunità li jikkummentaw.

         C.   REVOKA TA' L-AĊĊETTAZZJONI TA' L-IMPENN TA’ USHA SIAM STEEL IND. PUBLIC COMPANY LTD., IT-TAJLANDJA

               (14)

               Fid-dawl tas-sejbiet fir-rigward tat-Tajlandja u kif stipulat fil-premessa 209 tar-Regolament (KE) Nru 1279/2007 miżuri ta’ anti-dumping kontra importazzjonijiet tal-prodott ikkonċernat li joriġinaw minn dan il-pajjiż huma rrevokati.

               (15)

               B’konsegwenza ta’ dan, l-impenn offrut minn Usha Siam għandu jiġi rrevokat.

         D.   REVOKA TAD-DEĊIŻJONI 2001/602/KE

               (16)

               Fid-dawl ta’ dan ta' hawn fuq, id-Deċiżjoni 2001/602/KE li taċċetta impenji miż-żewġ kumpaniji msemmija hawn fuq għandha tiġi rrevokata.

         IDDEĊIDIET KIF ĠEJ:
   Artikolu 1
   Id-Deċiżjoni 2001/602/KE hija permezz ta' dan irrevokata.
   Artikolu 2
   Din id-Deċiżjoni għandha tidħol fis-seħħ l-għada tal-pubblikazzjoni tagħha fil-Ġurnal Uffiċjali ta' l-Unjoni Ewropea.

      Magħmul fi Brussell, 30 ta’ Ottubru 2007.

            Għall-Kummissjoni

         Peter MANDELSON

            Membru tal-Kummissjoni

      (1)  ĠU L 56, 6.3.1996, p. 1. Ir-Regolament kif emendat l-aħħar bir-Regolament (KE) Nru 2117/2005 (ĠU L 340, 23.12.2005, p. 17).

      (2)  ĠU L 211, 4.8.2001, p. 1. Ir-Regolament kif emendat l-aħħar bir-Regolament (KE) Nru 564/2005 (ĠU L 97, 15.4.2005, p. 1).

      (3)  ĠU L 211, 4.8.2001, p. 47.

      (4)  ĠU C 202, 10.8.2004, p. 12.

      (5)  ĠU C 51, 1.3.2006, p. 2.

      (6)  ĠU C 181, 3.8.2006, p. 15.

      (7)  ĠU C 66, 22.3.2007, p. 14.

      (8)  Ara paġna 1 ta' dan il-Ġurnal Uffiċjali.


title: 2013/286/UE: Deċiżjoni tal-Kunsill tas- 17 ta’ Mejju 2013 li tinnomina l-Kapitali Ewropea tal-Kultura għall-2017 fid-Danimarka u f’Ċipru u l-Kapitali Ewropea tal-Kultura għall-2018 f’Malta

text:
               14.6.2013

               MT

               Il-Ġurnal Uffiċjali tal-Unjoni Ewropea

               L 162/9

         DEĊIŻJONI TAL-KUNSILL
   tas-17 ta’ Mejju 2013
   li tinnomina l-Kapitali Ewropea tal-Kultura għall-2017 fid-Danimarka u f’Ċipru u l-Kapitali Ewropea tal-Kultura għall-2018 f’Malta
   (2013/286/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra d-Deċiżjoni Nru 1622/2006/KE tal-Parlament Ewropew u tal-Kunsill tal-24 ta’ Ottubru 2006 li tistabbilixxi azzjoni Komunitarja għall-avveniment tal-Kapitali Ewropea tal-Kultura għas-snin mill-2007 sal-2019 (1), u b’mod partikolari l-Artikolu 9(3) tagħha,
   Wara li kkunsidra r-rakkomandazzjoni mill-Kummissjoni Ewropea,
   Wara li kkunsidra r-rapporti tal-bord tal-għażla ta’ Settembru 2012 dwar il-proċess tal-għażla tal-Kapitali Ewropej tal-Kultura fid-Danimarka u f’Ċipru,
   Wara li kkunsidra r-rapport tal-bord tal-għażla ta’ Novembru 2012 dwar il-proċess tal-għażla tal-Kapitali Ewropea tal-Kultura f’Malta,
   Billi:
   Filwaqt li jqis li l-kriterji msemmija fl-Artikolu 4 tad-Deċiżjoni Nru 1622/2006/KE ntlaħqu kollha,
   ADOTTA DIN ID-DEĊIŻJONI:
   Artikolu 1
   Aarhus u Paphos huma nnominati bħala “Il-Kapitali Ewropea tal-Kultura 2017” rispettivament fid-Danimarka u f’Ċipru.
   Il-Belt Valletta hija nnominata bħala “Il-Kapitali Ewropea tal-Kultura 2018” f’Malta.
   Artikolu 2
   Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, is-17 ta’ Mejju 2013.

            Għall-Kunsill

            Il-President

         R. QUINN

      (1)  ĠU L 304, 3.11.2006, p. 1.


title: Id-Deċiżjoni tal-Kunsill tal-25 ta' Marzu 1996 providing further makro-Finanzjarju assistance for il-Moldova

text:
Avviż Legali Importanti

|

31996D0242

Official Journal L 080 , 30/03/1996 P. 0060 - 0061

		Id-Deċiżjoni tal-Kunsilltal-25 ta' Marzu 1996providing further makro-Finanzjarju assistance for il-Moldova(96/242/KE)IL-KUNSILL TA' L-UNJONI EWROPEA,Wara li kkonsidra t-Trattat li jistabbilixxi l-Komunità Ewropea, u partikolarment l-Artikolu 235 tiegħu,Wara li kkonsidra l-proposta mill-Kummissjoni [1],Wara li kkonsidra l-opinjoni tal-Parlament Ewropew [2],Billi l-Moldova għaddejja minn riformi politiċi u ekonomiċi fondamentali u qegħda tagħmel sforz sostanzjali sabiex timplimenta l-mudell ta' l-ekonomija tas-suq;Billi l-Moldova, fuq in-naħa l-waħda u l-Komunitajiet Ewropej u l-Istati Membri tagħha, fuq in-naħa l-oħra, iffirmaw Ftehim ta' Sħuha u Koperazzjoni illi għandu jgħin fl-iżvilupp ta' relazzjoni sħiħa ta' koperazzjoni;Billi l-awtoritajiet tal-Moldova talbu assistenza finanzjarja mill-istituzzjoni finanzjarja internazzjonali, il-Komunitajiet Ewropej u donaturi oħra bilaterali; billi, barra mill-finanzjament illi kien ġie kalkulat illi seta' jiġi previst mill-Fond Monetarju Internazzjonali (IMF) u l-Bank Dinji, ikun hemm differenza finanzjarja residwa ta' madwar US$ 50 miljun illi tkun trid tiġi koperta fl-1995, sabiex tappoġġja l-għanijiet politiċi illi hemm wara l-isforz għar-riforma tal-gvern tal-Moldova;Billi l-Moldova ftehmet ma' l-IMF dwar arranġament ta' riserva sabiex jappoġġa l-programma ekonomiku tal-pajjiż;Billi dan l-arranġament ġie approvat tal-Bord ta' l-IMF fit-22 ta' Marzu 1995;Billi, bid-deċiżjoni 94/346/KE [3], l-Kunsill approva assistenza makro-finanzjarja għall-Moldova illi kien jasal sa 45 miljun EKU;Billi, madankollu, huwa meħtieġ appoġġ ulterjuri uffiċjali sabiex il-bilanċ tal-ħlasijiet jiġi sostnut, sabiex tiġi konsolidata l-posizzjoni tar-riserva u tagħti forza lir-riformi strutturali meħtieġa f'dak il-pajjiż;Billi l-faċilità addizzjonali tal-Komunità ta' self lill-Moldova hija miżura xierqa sabiex tgħin it-tħassir ta' l-irbit finanzjarju estern;Billi l-faċilità ta' self tal-Komunità għandha tiġi ġestita mill-Kummissjoni;Billi t-Trattat ma jipprovdix, għall-adozzjoni ta' din id-Deċiżjoni, setgħat barra minn dawk ta' l-Artikolu 235,IDDEĊIEDA DAN LI ĠEJ:Artikolu 11. Il-Komunità għandha tagħmel disponibbli għall-Moldova faċilità ta' self għal żmien twil ta' ammont prinċipali massimu ta' ECU 15-il miljun b' tul ta' żmien ta' 10 snin, bil-għan illi jiġi assigurat sitwazzjoni ta' bilanċ ta' pagamenti sostenibbli, filwaqt illi jsaħħaħ il-posizzjoni ta' riserva tal-pajjiżi u jagħti saħħa lill-implimentazzjoni tar-riformi strutturali meħtieġa.2. Għal dan il-għan, il-Kummissjoni għandha s-setgħa illi tissellef, f'isem il-Komunità Ewropea, ir-riżorsi meħtieġa illi ser jitqiegħdu għad-disposizzjoni tal-Moldova fil-forma ta' self.3. Dan is-self ser ikun ġestit mill-Kummissjoni f'konsultazzjoni mill-qrib tal-Kumitat Monetarju u f'manjiera konsistenta ma' kwalunkwe ftehim milħuq bejn l-IMF u l-Moldova.Artikolu 21. Il-Kummissjoni għandha s-setgħa illi taqbel ma' l-awtoritajiet tal-Moldova, wara illi tikkonsulta l-Kumitat Monetarju, l-kondizzjonijiet tal-politika ekonomika illi għandha x' taqsam mal-faċilità tas-self. Dawn il-kondizzjonijiet għandhom ikunu konsistenti mal-ftehim imsejħa fl-Artikolu 1(3).2. Il-Kummissjoni għandha tivverifika f'intervalli regolari, b' kollaborazzjoni mal-Kumitat Monetarju u f'kordinazzjoni mill-qrib ma' l-IMF, illi l-politika ekonomika fil-Moldova hija skond l-għanijiet ta' din il-faċilità ta' self u l-kumdizzjonijiet tagħha qegħdin jiġu osservati.Artikolu 31. Dan is-self għandu jkun disponibbli għall-Moldove f'darba waħda, illi ser jiġi rilaxxat suġġett għad-disposizzjonijeit ta' l-Artikolu 2 u suġġett għall-progress soddisfaċenti illi qiegħed jiġi reġistrat fl-applikazzjoni tal-Moldova fl-arranġament ta' riserva illi ntlaħaq ma' l-IMF.2. Il-fondi għandhom jiġu mħallsin lill-Bank Nazzjonali tal-Moldova.Artikolu 41. L-operazzjonijiet ta' self imsemmija fl-Artikolu 1 għandhom isiru bl-użu ta' l-istess data tal-valur u m' għandhomx jinvolvu l-Komunità fit-trasformazzjoni tal-maturitajiet, fi kwalunkwe skambju jew riskju ta' rata ta' interess, jew fi kwalunkwe riskju kummerċjali.2. Il-Kummissjoni għandha tieħu l-passi meħtieġa, jekk il-Moldova titlob hekk, sabiex tassigura illi tiġi inkluża klawsola dwar ħlas kmieni fit-termini tas-self u l-kondizzjonijiet, u illi tista' tiġi eżerċitata.3. Fuq talba tal-Moldova, u fejn iċ-ċirkostanzi jippermettu titjib fir-rata ta' l-interessi dwar is-self, il-Kummissjoni tista' tirrifinanzja is-self kollu inizzjali jew parti minnu jew jirristruttura l-kondizzjonijiet finanzjarji korrispondenti. L-operazzjonijiet ta' rifinanzjament jew ta' ristrutturar għandhom isiru skond il-kondizzjonijiet stabbiliti fil-paragrafu u m' għandhomx ikollhom l-effett ili jestendu l-maturità medja tas-self in kwestjonijiet jew iżid l-ammont, espress fir-rata tal-kambju korrenti, tal-kapital illi jkun għad baqa' jitħallas fid-data tar-rifinanzjament jew ir-ristrutturar.4. L-ispejjeż kollha relatati illi l-Komunità nefqet sabiex tikkonkludi u tħaddem l-operazzjoni taħt din id-deċiżjoni għandhom jitħallsu mill-Moldova.5. Il-Kumitat Monetarju għandu jibqa' jinżamm infurmat dwar l-iżviluppi ta' l-operazzjonijiet imsemmijin fil-paragrafi 2 u 3 ta' mill-anqas darba fis-sena.Artikolu 5Għallinqas darba fis-sena, l-Kummissjoni għandha tindirizza lill-Parlament Ewropew u lill-Kunsill rapport, illi għandu jinkludi evalwazzjoni, dwar l-implimentazzjoni ta' din id-Deċiżjoni.Magħmul fi Brussel, 25 Marzu 1996.F'isem il-KunsillIl-PresidentS. Agnelli[1] ĠU C 15, ta' l-20.1.1996, p. 11.[2] ĠU C 65, ta' l-4.3.1996.[3] ĠU L 155, tat-22.6.1994, p. 27.--------------------------------------------------


title: Deċiżjoni tal-Kummissjoni tat- 28 ta’ Settembru 2011 li jwaqqaf il-grupp ta' esperti dwar il-korruzzjoni

text:
               30.9.2011

               MT

               Il-Ġurnal Uffiċjali tal-Unjoni Ewropea

               C 286/4

         DEĊIŻJONI TAL-KUMMISSJONI
   tat-28 ta’ Settembru 2011
   li jwaqqaf il-grupp ta' esperti dwar il-korruzzjoni
   2011/C 286/03
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Billi:

               (1)

               L-Artikolu 67(3) tat-Trattat assenja lill-Unjoni Ewropea l-kompitu biex tiżgura livell għoli ta’ sigurtà fil-qasam tal-libertà, is-sigurtà u l-ġustizzja. Sabiex jintlaħaq dan l-objettiv huma neċessarji l-prevenzjoni u l-ġlieda kontra l-kriminalità, kemm organizzata u ta' tip ieħor, inkluża l-korruzzjoni.

               (2)

               Il-programm ta' Stokkolma-Ewropa miftuħa u sigura għas-servizz u l-protezzjoni taċ-ċittadini (1), adottat mill-Kunsill Ewropew tal-10-11 ta' Diċembru 2009, jistieden lill-Kummissjoni tiżviluppa indikaturi, ibbażati fuq sistemi eżistenti u kriterji komuni, li jkejlu l-isforzi fil-ġlieda ta' kontra l-korruzzjoni, b'mod partikolari fl-oqsma tal-acquis (l-akkwist pubbliku, il-kontroll finanzjarju, eċċ).

               (3)

               Il-Komunikazzjoni mill-Kummissjoni lill-Parlament Ewropew u l-Kunsill tat-22 ta' Novembru 2010 dwar L-Istrateġija tas-Sigurtà Interna tal-UE fl-Azzjoni: Ħames passi lejn Ewropa aktar sikura (2) tisħaq li hija ta' importanza kruċjali li tiġi sostnuta d-determinazzjoni politika għall-ġlieda kontra l-korruzzjoni u li huma neċessarji kemm l-azzjoni fuq livell ta' Unjoni kif ukoll il-qsim tal-aħjar prattiki. Hija tħabbar proposta tal-Kummissjoni fl-2011 fuq kif tissorvelja u tgħin fl-isforzi tal-Istati Membri kontra l-korruzzjoni.

               (4)

               Id-Deċiżjoni tal-Kummissjoni tas-6 ta' Ġunju 2011 li tistabbilixxi mekkaniżmu ta' rappurtar tal-UE dwar il-Ġlieda kontra l-Korruzzjoni għall-valutazzjoni perjodika (“ir-Rapport tal-UE dwar il-Ġlieda kontra l-Korruzzjoni”) (3), tistipula l-objettivi u l-elementi neċessarji għall-implimentazzjoni tar-Rapport tal-UE dwar il-Ġlieda kontra l-Korruzzjoni. F'konformità ma' din id-deċiżjoni, mill-2013 'il quddiem dan ir-rapport għandu jkun ippubblikat kull sentejn. Ir-Rapport għandu jkun ġestit mill-Kummissjoni, megħjuna minn grupp ta' esperti maħtur mill-Kummisjoni, wara sejħa bil-miftuħ għal proċedura. Il-membri tal-grupp ta' esperti għandu jkollhom speċjalizzazzjoni indiskussa, livell għoli ta' integrità, u reputazzjoni fil-qasam tal-ġlieda kontra l-korruzzjoni.

               (5)

               Il-Komunikazjoni mill-Kummissjoni lill-Parlament Ewropew, il-Kunsill, u l-Kumitat Ekonomiku u Soċjali Ewropew tas-6 ta' Ġunju 2011 dwar il-Ġlieda kontra l-Korruzzjoni fl-UE (4), għandha previst li l-esperti li għandhom jassistu lill-Kummissjoni fil-ħidma fuq ir-Rapport tal-UE dwar il-Ġlieda kontra l-Korruzzjoni għandhom jiġu minn firxa wiesgħa ta' sfondi, bħall-infurzar tal-liġi, il-prevenzjoni, is-soċjetà ċivili, u għandhom jintrabtu li jaġixxu fil-kapaċità professjonali personali tagħhom.

               (6)

               Huwa għalhekk meħtieġ li jitwaqqaf grupp ta’ esperti fil-qasam ta' kontra l-korruzzjoni, u li jiġu definiti l-kompiti u l-istruttura tiegħu.

               (7)

               Il-grupp għandu jgħin fix-xogħol tal-Kummissjoni fuq ir-Rapport tal-UE dwar il-Ġlieda kontra l-Korruzzjoni u fuq kwalunkwe politika futura tal-Unjoni li titnissel minnu. B'mod partikolari, il-grupp għandu jagħti parir fuq kwistjonijiet bħal: l-identifikazzjoni ta' kwistjonijiet globali u ta' pajjiżi speċifiċi li għandhom jiġu koperti minn kull rapport, l-iżviluppar ta' indikaturi, il-valutazzjoni tal-prestazzjoni tal-Istati Membri, jidentifika l-aħjar prattiki, l-identifikazzjoni ta' tendenzi tal-UE, u jagħmel rakkomandazjonijiet u jipproponi miżuri tal-UE fejn huwa xieraq.

               (8)

               Il-grupp għandu jkun magħmul minn 17-il membru u għandu jkollu rappreżentazzjoni bbilanċjata f'dak li għandu x'jaqsam ma' sfond istituzzjonali u professjonali, u reġjuni ġeografiċi.

               (9)

               Għandhom jiġu stabbiliti regoli dwar l-iżvelar tal-informazzjoni minn membri tal-grupp.

               (10)

               Id-dejta personali dwar il-membri tal-grupp għandha tkun ipproċessata skont ir-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta' individwu fir-rigward tal-ipproċessar ta' dejta personali mill-istituzzjonijiet u l-korpi tal-Komunità, u dwar il-moviment liberu ta' din id-dejta (5).

               (11)

               Il-mandat tal-membri għandu jkun għal erba’ snin u għandu jkun jiġġedded.

         IDDEĊIDIET DAN LI ĠEJ:
   Artikolu 1
   Suġġett
   Il-grupp ta’ esperti dwar il-korruzzjoni, minn hawn ’il quddiem msejjaħ “il-grupp”, qed jiġi hawn stabbilit.
   Artikolu 2
   Kompiti
   Il-kompiti tal-grupp għandhom ikunu:

               (a)

               li jagħti pariri lill-Kummissjoni dwar kwistjonijiet relatati mar-Rapport tal-UE dwar il-Ġlieda kontra l-Korruzzjoni, inkluża l-metodoloġija ta' ħidma, kif ukoll dwar kwistjonijiet illi għandhom x'jaqsmu mal-politika tal-UE kontra l-korruzzjoni permezz ta' kontribuzzjonijiet bil-fomm u bil-miktub, kif xieraq u maqbul mal-Kummissjoni;

               (b)

               li jgħin lill-Kummissjoni tevalwa l-iżvilupp tal-politiki ta' kontra l-korruzzjoni fuq livell nazzjonali, Ewropew u internazzjonali, u sabiex jassisti lill-Kummissjoni tidentifika tendenzi ta' korruzzjoni fl-UE;

               (c)

               li jassisti lill-Kummissjoni tidentifika standards relevanti kontra l-korruzzjoni, kif ukoll indikaturi, li jistgħu jitkejlu magħhom il-valutazzjonijiet tar-Rapport tal-UE dwar il-Ġlieda kontra l-Korruzzjoni;

               (d)

               li jgħin lill-Kummisssjoni tidentifika modi kif tiġi ssimplifikata informazzjoni relevanti dwar in-natura, il-firxa u l-kawża tal-korruzzjoni fl-Istati Membri, kif ukoll fuq kemm qed iħallu effett l-isforzi kontra l-korruzzjoni;

               (e)

               li jgħin lill-Kummissjoni tidentifika kwistjonijiet ta' kontra l-korruzzjoni globali kif ukoll ta' pajjiżi speċifiċi, ta' relevanza għall-UE u għall-Istati Membri, u bil-possibilità ukoll li jagħmel rakkomandazzjonijiet fir-Rapport tal-UE dwar il-Ġlieda kontra l-Korruzzjoni;

               (f)

               li jagħti pariri lill-Kummissjoni dwar l-iżvilupp ta' metodoloġiji li jivvalutaw l-isforzi ta' kontra l-korruzzjoni fl-UE-27;

               (g)

               li jgħin lill-Kummissjoni tidentifika u tiddefinixxi miżuri u azzjonijiet rilevanti possibbli fuq livell ta' Unjoni u nazzjonali, fuq il-firxa wiesgħa ta' politiki ta' kontra l-korruzzjoni;

               (h)

               li jassisti lill-Kummissjoni tidentifika l-aħjar prattiki u modi li jwasslu għall-qsim tal-esperjenza u tagħlim minn pari, li jistgħu jkunu żviluppati aktar fuq livell ta' Unjoni.

         Artikolu 3
   Konsultazzjoni
   Il-Kummissjoni tista' tikkonsulta lill-grupp fuq kull kwistjoni li għandha x'taqsam mar-Rapport tal-UE dwar il-Ġlieda kontra l-Korruzzjoni u mal-politika tal-UE kontra l-korruzzjoni.
   Artikolu 4
   Sħubija – Ħatra
   1.   Il-grupp għandu jkun kompost minn 17-il membru.
   2.   Il-membri għandhom ikunu individwi b'kompetenza u esperjenza kkonfermata fil-prevenzjoni u l-ġlieda kontra l-korruzzjoni fis-settur pubbliku kif ukoll fil-privat, u fil-monitoraġġ/evalwazzjoni ta' politiki u prattiki ta' kontra l-korruzzjoni.
   3.   L-għamla tal-grupp għandha tirrifletti l-bilanċ neċessarju bejn il-kompetenzi meħtieġa dwar kwistjonijiet kontra l-korruzzjoni, kif ukoll l-aspetti varji neċessarji, bħal, iżda mhux limitati għall-infurzar tal-liġi, il-ġudikatura, il-prevenzjoni, it-tfassil ta' politika, il-monitoraġġ u/jew is-superviżjoni, ir-riċerka fuq it-tendenzi, il-politiki u/jew l-indikaturi, is-settur pubbliku u privat, il-liġi kriminali, kif ukoll l-aspetti/l-impatti ekonomiċi u soċjali.
   4.   Il-membri tal-grupp għandhom ikunu ċittadini ta' Stat Membru tal-Unjoni Ewropea.
   5.   Il-membri għandhom jiġu maħtura mid-Direttur Ġenerali tad-Direttorat Ġenerali għall-Affarijiet Interni tal-Kummissjoni minn fost dawk li jkunu wieġbu għas-sejħa għall-applikazzjonijiet (ara l-Anness tad-Deċiżjoni preżenti).
   6.   Fuq il-bażi tas-sejħa għall-applikazzjonijiet, l-applikanti li setgħu kienu meqjusa li huma kandidati xierqa għas-sħubija fil-grupp, li iżda ma ġewx maħtura, għandhom jitqiegħdu fuq lista ta’ riserva, bil-kunsens tagħhom. Il-Kummissjoni għandha tuża din il-lista għall-ħatra ta’ sostituzzjonijiet bħala membri, jekk ikun meħtieġ. Jekk il-Kummissjoni tqis il-lista ta' riserva insuffiċjenti, tista' terġa' tippubblika sejħa għall-applikazzjonijiet sabiex issawwar lista ġdida.
   7.   Il-membri għandhom jiġu maħtura f’kapaċità personali għal perjodu ta’ erba’ snin. Il-membri għandhom jaġixxu b'mod indipendenti u fl-interess pubbliku. Għandhom jibqgħu fil-kariga tagħhom sakemm jiġu sostitwiti jew sakemm jiskadi l-mandat tagħhom. Il-mandat tagħhom jista’ jiġġedded.
   8.   Il-membri li ma jkunux għadhom kapaċi jikkontribwixxu b’mod effettiv fid-deliberazzjonijiet tal-grupp, li jirriżenjaw jew li ma jikkonformawx mal-kundizzjonijiet stabbiliti f'dan l-Artikolu, jew l-Artikolu 339 tat-Trattat, jistgħu jiġu sostitwiti għall-kumplament tal-mandat tagħhom.
   9.   L-ismijiet tal-membri tal-grupp għandhom jiġu ppubblikati fir-Reġistru tal-Kummissjoni tal-gruppi ta’ esperti u entitajiet simili oħra (“ir-Reġistru”) (6), u fuq is-sit elettroniku tad-Direttorat Ġenerali għall-Affarijiet Interni.
   10.   Id-dejta personali għandha tinġabar, tiġi pproċessata u ppubblikata skont ir-Regolament (KE) Nru 45/2001 tal-Parlament Ewropew u tal-Kunsill (7).
   Artikolu 5
   Operat
   1.   Il-grupp għandu jkun presedut minn rappreżentant tal-Kummissjoni.
   2.   Bi qbil mal-Kummissjoni, il-grupp jista’ jistabbilixxi sottogruppi biex jeżaminaw mistoqsijiet speċifiċi fuq il-bażi tat-termini ta’ referenza definiti mill-grupp. Dawn il-gruppi għandhom jiġu xolti hekk kif jintemm il-mandat tagħhom.
   3.   Ir-rappreżentant tal-Kummissjoni jista’, fuq bażi ad hoc, jistieden esperti minn barra l-grupp li jkollhom kompetenza speċifika f’suġġett li jkun fuq l-aġenda biex jieħdu sehem fil-ħidma tal-grupp jew tas-sottogrupp.
   4.   Il-Kummissjoni tista' tagħti status ta' osservatur lil rappreżentanti ta' organizzazzjonijiet internazzjonali, intergovernattivi u mhux governattivi.
   5.   Il-prijoritajiet ta' ħidma għandhom jirriflettu l-bżonn ta' rispons ikkoordinat, multidixxiplinarju u b'politika koerenti fl-aspetti kollha tal-korruzzjoni.
   6.   Il-membri tal-grupp kif ukoll l-esperti u l-osservaturi mistiedna għandhom jikkonformaw mal-obbligi tas-segretezza professjonali stabbiliti mit-Trattati u r-regoli tal-implimentazzjoni tagħhom, kif ukoll mar-regoli tal-Kummissjoni dwar is-sigurtà relatata mal-protezzjoni tal-informazzjoni klassifikata tal-UE, stabbilita fl-Anness għad-Deċiżjoni tal-Kummissjoni 2001/844/KE, KEFA, Euratom (8). Jekk jonqosu milli jirrispettaw dawn l-obbligi, il-Kummissjoni tista’ tieħu l-miżuri xierqa.
   7.   Il-Kummissjoni għandha tipprovdi servizzi segretarjali.
   8.   Il-grupp għandu jissottometti l-opinjonijiet u r-rapporti tiegħu lill-Kummissjoni. Il-Kummissjoni tista’ tistipula limitu ta’ żmien sa meta għandha tingħata opinjoni jew rapport.
   9.   Il-grupp jista' jadotta r-regoli ta’ proċedura tiegħu fuq il-bażi tar-regoli standard ta’ proċedura għall-gruppi ta’ esperti.
   10.   Il-Kummissjoni tippubblika l-informazzjoni rilevanti dwar l-attivitajiet imwettqa mill-grupp billi jew tinkludiha fir-Reġistru inkella permezz ta’ link mir-Reġistru għas-sit tal-Internet tad-Direttorat Ġenerali għall-Affarijiet Interni.
   Artikolu 6
   Spejjeż tal-laqgħat
   1.   Il-parteċipanti fl-attivitajiet tal-grupp m’għandhomx jingħataw ħlas għas-servizzi li jipprovdu.
   2.   L-ispejjeż tal-ivvjaġġar u għas-sussistenza li jonfqu l-parteċipanti fl-attivitajiet tal-grupp għandhom jiġu rimborżati mill-Kummissjoni skont id-dispożizzjonijiet fis-seħħ fi ħdan il-Kummissjoni.
   3.   Dawn l-ispejjeż għandhom jiġu rimborżati fil-limiti tal-approprjazzjonijiet disponibbli allokati skont il-proċedura annwali għall-allokazzjoni tar-riżorsi.
   Artikolu 7
   Dħul fis-Seħħ u Applikabbiltà
   Din id-Deċiżjoni għandha tidħol fis-seħħ dakinhar li tiġi ppublikata f' Il-Ġurnal Uffiċjali tal-Unjoni Ewropea u għandha tapplika għal 8 snin.

      Magħmul fi Brussell, it-28 ta’ Settembru 2011.

            Għall-Kummissjoni

            Il-President

         José Manuel BARROSO

      (1)  ĠU C 115, 4.5.2010, p. 1.

      (2)  COM(2010) 673 finali.

      (3)  C(2011) 3673 finali.

      (4)  COM(2011) 308 finali, mhux ippubblikat. Ara d-dokument tal-Kunsill 11580/11.

      (5)  ĠU L 8, 12.1.2001, p. 1.

      (6)  Il-membri li ma jixtiqux li isimhom jiġi żvelat jistgħu japplikaw għal eżenzjoni minn din ir-regola. It-talba li li ma jiġix żvelat l-isem ta’ membru ta’ grupp ta’ esperti għandha tiġi meqjusa bħala ġġustifikata kull meta l-pubblikazzjoni tista’ tipperikola s-sigurtà jew l-integrità tiegħu jew tipperikola b’mod mhux dovut il-privatezza tiegħu.

      (7)  Ir-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta' individwu fir-rigward tal-ipproċessar ta' dejta personali mill-istituzzjonijiet u l-korpi tal-Komunità u dwar il-moviment liberu ta' din id-dejta. Ara n-nota f’qiegħ il-paġna nru 5.

      (8)  Deċiżjoni tal-Kummissjoni 2001/844/KE, KEFA, Euratom tad-29 ta' Novembru 2001 li temenda r-Regoli Interni tal-Proċedura (ĠU L 317, 3.12.2001, p. 1).

      ANNESS

         Sejħa għal applikazzjonijiet għall-għażla ta’ esperti maħtura f'kapaċità personali

      Bid-Deċiżjoni (2011/C 286/03) tat-28 ta' Settembru 2011 (1) il-Kummissjoni waqqfet grupp ta' esperti dwar il-korruzzjoni. Il-Kummissjoni għandha tippresjedi lill-grupp u tista' tikkonsulta lill-grupp fuq kull kwistjoni li għandha x'taqsam mar-Rapport tal-UE dwar il-Ġlieda kontra l-Korruzzjoni u mal-politika tal-UE kontra l-korruzzjoni.
      Il-kompiti tal-grupp tal-esperti huma:

                  (a)

                  li jagħti pariri lill-Kummissjoni dwar kwistjonijiet relatati mar-Rapport tal-UE dwar il-Ġlieda kontra l-Korruzzjoni, inkluża l-metodoloġija ta' ħidma, kif ukoll dwar kwistjonijiet illi għandhom x'jaqsmu mal-politika tal-UE kontra l-korruzzjoni permezz ta' kontribuzzjonijiet bil-fomm u bil-miktub, kif xieraq u maqbul mal-Kummissjoni;

                  (b)

                  li jgħin lill-Kummissjoni tevalwa l-iżvilupp tal-politiki ta' kontra l-korruzzjoni fuq livell nazzjonali, Ewropew u internazzjonali, u sabiex jassisti lill-Kummissjoni tidentifika tendenzi fl-UE ta' korruzzjoni;

                  (c)

                  li jassisti lill-Kummissjoni tidentifika standards relevanti kontra l-korruzzjoni, kif ukoll indikaturi verifikabbli, li jistgħu jitkejlu magħhom il-valutazzjonijiet tar-Rapport tal-UE dwar il-Ġlieda kontra l-Korruzzjoni;

                  (d)

                  li jassisti lill-Kummisssjoni tidentifika modi kif tiġi ssimplifika informazzjoni relevanti dwar in-natura, il-firxa u l-kawża tal-korruzzjoni fl-Istati Membri, kif ukoll fuq kemm qed iħallu effett l-isforzi kontra l-korruzzjoni;

                  (e)

                  li jgħin lill-Kummissjoni tidentifika kwistjonijiet ta' kontra l-korruzzjoni globali kif ukoll ta' pajjiżi speċifiċi, ta' relevanza għall-UE u għall-Istati Membri, u bil-possibilità ukoll li jagħmel rakkomandazzjonijiet li għandhom jiġu enfasizzati fir-Rapport tal-UE dwar il-Ġlieda kontra l-Korruzzjoni;

                  (f)

                  li jagħti pariri lill-Kummissjoni dwar l-iżvilupp ta' metodoloġiji li jivvalutaw l-isforzi ta' kontra l-korruzzjoni fl-UE-27;

                  (g)

                  li jassisti lill-Kummissjoni tidentifika u tiddefinixxi miżuri u azzjonijiet rilevanti possibbli fuq livell ta' Unjoni u nazzjonali, fuq il-firxa wiesgħa ta' politiki ta' kontra l-korruzzjoni;

                  (h)

                  li jassisti lill-Kummissjoni tidentifika l-aħjar prattiki u modi li jwasslu għall-qsim tal-esperjenza u tagħlim minn pari, li jistgħu jkunu żviluppati aktar fuq livell ta' Unjoni.

            Il-Kummissjoni qiegħda għaldaqstant tagħmel sejħa għall-applikazzjonijiet bit-tir li jintgħażlu membri tal-grupp ta’ esperti.
      Il-grupp ta’ esperti għandu jħaddan 17-il membru, maħtura fil-kapaċità personali tagħhom, skont l-Artikolu 4 ta’ din id-Deċiżjoni.
      Il-Kummissjoni għandha taħtar membri f’kapaċità personali għal perjodu rinnovabbli ta’ erba’ snin. Dawn għandhom jagħtu lill-Kummissjoni opinjoni indipendenti ħielsa minn kwalunkwe influwenza esterna u għandhom jirrispettaw il-kundizzjonijiet tal-kunfidenzjalità msemmija fl-Artikolu 5 tad-Deċiżjoni tal-Kummissjoni li tistabbilixxi l-grupp ta’ esperti. Il-membri għandhom jintrabtu li jaġixxu b'mod indipendenti u fl-interess pubbliku. Il-Kummissjoni ser tqis il-kriterji li ġejjin meta tivvaluta l-applikazzjonijiet:

                  (a)

                  Kompetenza ppruvata, u livell għoli ta’ ħila u esperjenza professjonali (mill-inqas ħames snin), fuq livell Ewropew u/jew internazzjonali, f’attivitajiet relatati mal-prevenzjoni u l-ġlieda ta' kontra l-korruzzjoni u/jew oqsma relatati;

                  (b)

                  Għarfien sod tal-acquis u l-politiki attwali tal-UE fil-qasam ta' kontra l-korruzzjoni, kif ukoll tal-istrumenti legali eżistenti ta' kontra l-korruzzjoni, u l-mekkaniżmi ta' monitoraġġ u evalwazzjoni f'dan il-qasam fuq livell Ewropew u internazzjonali;

                  (c)

                  Abbiltà murija ta' ħidma bl-Ingliż;

                  (d)

                  Il-bżonn li jkun hemm bilanċ fi ħdan il-grupp ta’ esperti f’dak li għandu x'jaqsam ma' sfond istituzzjonali u professjonali, is-sessi u l-oriġini ġeografika (2);

                  (e)

                  Il-bżonn li jiġi żgurat il-bilanċ neċessarju bejn il-kompetenzi meħtieġa dwar kwistjonijiet ta' kontra l-korruzzjoni, kif ukoll l-aspetti varji neċessarji, bħal, iżda mhux limitati għall-infurzar tal-liġi, il-ġudikatura, il-prevenzjoni, it-tfassil ta' politika, il-monitoraġġ u/jew is-superviżjoni, ir-riċerka fuq it-tendenzi, il-politiki u/jew l-indikaturi, is-settur pubbliku u privat, il-liġi kriminali, kif ukoll l-aspetti/l-impatti ekonomiċi u soċjali;

                  (f)

                  Il-membri tal-grupp għandhom ikunu ċittadini ta' Stat Membru tal-Unjoni Ewropea.

            Il-ħiliet imsemmija se jiġu eżaminati fuq il-bażi tal-curriculum vitae (CV) mimli kollu u l-formola tal-applikazzjoni.
      L-applikazzjonijiet jistgħu jiġu sottomessi biss bl-użu tal-mudell tal-formola tal-applikazzjoni (Anness II) u l-mudell tas-CV (3). L-applikanti huma mitluba li jiddikjaraw b’mod ċar fl-applikazzjoni tagħhom il-qasam ta' kontra l-korruzzjoni li fih għandhom ħila partikolari.
      L-applikazzjonijiet iffirmati kif suppost għandhom jintbagħtu fi żmien 20 ġurnata mid-data tas-sejħa għal applikanti ppubblikata fil-Ġurnal Uffiċjali tal-Unjoni Ewropea, jew permezz ta' email inkella bil-posta f'dan l-indirizz:

                  Il-Kummissjoni Ewropea

                  Direttorat-Ġenerali Affarijiet Interni

                  Segretarjat tal-Unità A2

                  LX 46 3/131

                  1049 Bruxelles/Brussel

                  BELGIQUE/BELGIË

                  HOME-CORRUPTION@ec.europa.eu

            Meta l-applikazzjonijiet jintbagħtu b'email, id-data tal-email għandha titqies bħala d-data ta’ meta ntbagħtet. Meta l-applikazzjonijiet jintbagħtu bil-posta, it-timbru postali għandu jitqies bħala d-data ta’ meta ntbagħtet.
      Il-Kummissjoni għandha tirrimborża l-ispejjeż tal-ivvjaġġar u tas-sussistenza b’rabta mal-attivitajiet tal-grupp ta’ esperti skont id-dispożizzjonijiet fis-seħħ tal-Kummissjoni, taħt il-limiti tal-approprjazzjonijiet baġitarji disponibbli. Il-membri m’għandhom jirċievu l-ebda remunerazzjoni għax-xogħol tagħhom.
      Il-lista tal-membri tal-grupp għandha tiġi ppubblikata fir-Reġistru tal-Kummissjoni fuq il-gruppi ta’ esperti u entitajiet simili oħra (“ir-Reġistru”) (4), u fuq is-sit elettroniku tad-Direttorat Ġenerali għall-Affarijiet Interni.
      Id-dejta personali għandha tinġabar, tiġi pproċessata u ppubblikata skont id-dispożizzjonijiet tar-Regolament (KE) Nru 45/2001 tal-Parlament Ewropew u tal-Kunsill (5).
      Għal kwalunkwe informazzjoni oħra, jekk jogħġbok ikkuntattja lis-Sinjura Raluca STEFANUC, Tel. +32 22953152, Posta elettronika: raluca.stefanuc@ec.europa.eu
      L-informazzjoni dwar ir-riżultati tas-sejħiet għall-applikazzjonijiet għandha tiġi ppubblikata fuq is-sit tal-Internet tad-DĠ Affarijiet Interni, u jekk f'lokha, fil-Ġurnal Uffiċjali tal-Unjoni Ewropea.

         (1)  ĠU C 286, 30.9.2011, p. 4.

         (2)  Id-Deċiżjoni tal-Kummissjoni 2000/407/KE tad-19 ta’ Ġunju 2000 dwar il-bilanċ bejn is-sessi fil-kumitati u l-gruppi tal-esperti stabbiliti minnha (ĠU L 154, 27.6.2000, p. 34).

         (3)  Il-curricula vitae għandhom jiġu sottomessi fil-format Ewropew: http://www.cedefop.eu.int/transparency/cv.asp

         (4)  Il-membri li ma jixtiqux li isimhom jiġi żvelat jistgħu japplikaw għal eżenzjoni minn din ir-regola. It-talba biex ma jiġix żvelat l-isem ta’ membru mill-grupp ta’ esperti għandha tiġi meqjusa bħala ġġustifikata kull meta l-pubblikazzjoni tista’ tipperikola s-sigurtà jew l-integrità tiegħu jew tagħha, jew tipperikola b’mod mhux dovut il-privatezza tiegħu jew tagħha.

         (5)  Ir-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta' individwu fir-rigward tal-ipproċessar ta' dejta personali mill-istituzzjonijiet u l-korpi tal-Komunità u dwar il-moviment liberu ta' din id-dejta (ĠU L 8, 12.1.2001, p. 1).

         Appendiċi


title: 2013/405/UE: Deċiżjoni tar-Rappreżentanti tal-Gvernijiet tal-Istati Membri tal- 24 ta’ Lulju 2013 li taħtar Imħallef fil-Qorti Ġenerali

text:
               30.7.2013

               MT

               Il-Ġurnal Uffiċjali tal-Unjoni Ewropea

               L 203/14

         DEĊIŻJONI TAR-RAPPREŻENTANTI TAL-GVERNIJIET TAL-ISTATI MEMBRI
   tal-24 ta’ Lulju 2013
   li taħtar Imħallef fil-Qorti Ġenerali
   (2013/405/UE)
   IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA,
   Wara li kkunsidraw it-Trattat dwar l-Unjoni Ewropea, u b’mod partikolari l-Artikolu 19 tiegħu,
   Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikoli 254 u 255 tiegħu,
   Wara li kkunsidraw it-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 106a(1) tiegħu,
   Billi:

               (1)

               Il-mandati ta’ tlettax-il imħallef tal-Qorti Ġenerali ser jiskadu fil-31 ta’ Awwissu 2013. Jeħtieġ li jsir proċess ta’ ħatriet ġodda għall-perijodu mill-1 ta’ Settembru 2013 sal-31 ta’ Awwissu 2019.

               (2)

               Ġiet proposta l-kandidatura tas-Sur Egidijus BIELIŪNAS għall-post vakanti ta’ Mħallef fil-Qorti Ġenerali.

               (3)

               Il-Kumitat stabbilit skont l-Artikolu 255 tat-Trattat dwar il-Funzjonament tal-Unjoni Ewropea ta opinjoni dwar l-idoneità tas-Sur Egidijus BIELIŪNAS għall-qadi tal-funzjonijiet ta’ Mħallef fil-Qorti Ġenerali,

         ADOTTAW DIN ID-DEĊIŻJONI:
   Artikolu 1
   Is-Sur Egidijus BIELIŪNAS huwa b’dan maħtur Imħallef fil-Qorti Ġenerali għall-perijodu mill-1 ta’ Settembru 2013 sal-31 ta’ Awwissu 2019.
   Artikolu 2
   Din id-Deċiżjoni għandha tidħol fis-seħħ fil-jum ta’ wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, l-24 ta’ Lulju 2013.

            Il-President

         R. KAROBLIS


title: 2011/41/UE: Deċiżjoni tal-Kunsill tat- 18 ta’ Jannar 2011 li taħtar tliet membri Olandiżi u sitt membri supplenti Olandiżi tal-Kumitat tar-Reġjuni

text:
               22.1.2011

               MT

               Il-Ġurnal Uffiċjali tal-Unjoni Ewropea

               L 19/17

         DEĊIŻJONI TAL-KUNSILL
   tat-18 ta’ Jannar 2011
   li taħtar tliet membri Olandiżi u sitt membri supplenti Olandiżi tal-Kumitat tar-Reġjuni
   (2011/41/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-Artikolu 305 tiegħu,
   Wara li kkunsidra l-proposta mill-Gvern Olandiż,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/EU u 2010/29/EU li jaħtru l-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015 (1).

               (2)

               Il-postijiet ta’ tliet membri fil-Kumitat tar-Reġjuni saru vakanti b’segwitu għat-tmiem tal-mandat tas-Sinjura Annemarie JORRITSMA-LEBBINK, is-Sinjura Luzette WAGENAAR-KROON u s-Sur Rob BATS.

               (3)

               Il-postijiet ta’ erba’ membri supplenti saru vakanti b’segwitu għat-tmiem tal-mandat tas-Sinjura Ellie FRANSSEN, is-Sur Job COHEN, is-Sinjura Rinda DEN BESTEN u s-Sur Hendrikus DE LANGE.

               (4)

               Il-postijiet ta’ żewġ membri supplenti ser isiru vakanti b’segwitu tal-ħatra tas-Sur Hans KOK u s-Sur Henk KOOL bħala membri tal-Kumitat tar-Reġjuni.

         ADOTTA DIN ID-DEĊIŻJONI:
   Artikolu 1
   Huma b’dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               (a)

               bħala membri:

                           —

                           Is-Sur H.A.J. (Hans) KOK, Burgemeester (Sindku ta’ ‘t Hof van Twente)

                           —

                           Is-Sur H.P.M (Henk) KOOL, Wethouder (alderman tal-Aja)

                           —

                           Is-Sur S.B. (Sipke) SWIERSTRA, Gedeputeerde (membru tal-Kunsil Eżekuttiv) tal-Provinċja ta’ Drenthe

                     u

               (b)

               bħala membri supplenti:

                           —

                           Is-Sur H.A.J. (Henk) AALDERINK, Burgemeester (Sindku ta’ Bronckhorst)

                           —

                           Is-Sur (Jean Paul) GEBBEN, Burgemeester (Sindku ta’ Renkum)

                           —

                           Is-Sur J.P.W. (Jan Willem) GROOT, Wethouder (alderman ta’ Amstelveen)

                           —

                           Is-Sinjura L.W.C.M. (Loes) van der MEIJS, Wethouder (alderman ta’ Doetinchem)

                           —

                           Is-Sur N.A. (André) van de NADORT, Burgemeester (Sindku ta’ Ten Boer)

                           —

                           Is-Sur F. (Frank) de VRIES, Wethouder (alderman ta’ Groningen)

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, it-18 ta’ Jannar 2011.

            Ghall-Kunsill

            Il-President

         Gy. MATOLCSY

      (1)  ĠU L 348, 29.12.2009, p. 22, u ĠU L 12, 19.1.2010, p. 11.


title: Deċiżjoni tal-Kunsill (PESK) 2017/82 tas-16 ta' Jannar 2017 li temenda d-Deċiżjoni (PESK) 2016/849 dwar miżuri restrittivi kontra r-Repubblika Demokratika tal-Poplu tal-Korea

text:
               17.1.2017

               MT

               Il-Ġurnal Uffiċjali tal-Unjoni Ewropea

               L 12/90

         DEĊIŻJONI TAL-KUNSILL (PESK) 2017/82
   tas-16 ta' Jannar 2017
   li temenda d-Deċiżjoni (PESK) 2016/849 dwar miżuri restrittivi kontra r-Repubblika Demokratika tal-Poplu tal-Korea
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 31(2) tiegħu,
   Wara li kkunsidra d-Deċiżjoni tal-Kunsill (PESK) 2016/849 tas-27 ta' Mejju 2016 dwar miżuri restrittivi kontra r-Repubblika Demokratika tal-Poplu tal-Korea u li tħassar id-Deċiżjoni 2013/183/PESK (1), u b'mod partikolari l-Artikolu 33 tagħha,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fis-27 ta' Mejju 2016 l-Kunsill adotta d-Deċiżjoni (PESK) 2016/849.

               (2)

               Fis-17 ta' Diċembru 2016 l-Kumitat tal-Kunsill tas-Sigurtà tan-Nazzjonijiet Uniti stabbilit bis-saħħa tar-Riżoluzzjoni tal-Kunsill ta' Sigurtà tan-Nazzjonijiet Uniti 1718 (2006) ħassar l-ismijiet ta' ħames bastimenti mil-lista ta' persuni u entitajiet soġġetti għal miżuri restrittivi.

               (3)

               Għaldaqstant, l-Anness I għad-Deċiżjoni (PESK) 2016/849 jenħtieġ li jiġi emendat skont dan,

         ADOTTA DIN ID-DEĊIŻJONI:
   Artikolu 1
   L-Anness I għad-Deċiżjoni (PESK) 2016/849 huwa emendat kif indikat fl-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, is-16 ta' Jannar 2017.

            Għall-Kunsill

            Il-President

         F. MOGHERINI

      (1)  ĠU L 141, 28.5.2016, p. 79.

      ANNESS
      Il-bastimenti bin-numri IMO elenkati hawn taħt huma mħassra mil-lista li tinsab fl-entrata 20 tal-parti B (Entitajiet) tal-Anness I għad-Deċiżjoni (PESK) 2016/849:

                  (d)

                  Dawnlight 9110236

                  (e)

                  Ever Bright 88 (J Star) 8914934

                  (f)

                  Gold Star 3 (benevolence) 8405402

                  (o)

                  Orion Star (Richocean) 9333589

                  (w)

                  South Hill 5 9138680


Avviż Legali Importanti

|

32006D1008

Deċiżjoni tal-Kunsill tal- 21 ta’ Diċembru 2006 li timplimenta l-Artikolu 2(3) tar-Regolament (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu

Official Journal L 379 , 28/12/2006 P. 0123 - 0124 Official Journal L 200 , 01/08/2007 P. 0532 - 0533

		20061221Deċiżjoni tal-Kunsilltal- 21 ta’ Diċembru 2006li timplimenta l-Artikolu 2(3) tar-Regolament (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu(2006/1008/KE)IL-KUNSILL TA’ L-UNJONI EWROPEA,Wara li kkunsidra r-Regolament tal-Kunsill (KE) Nru 2580/2001 tas- 27 ta’ Diċembru 2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu [1], u b’mod partikolari l-Artikolu 2(3) tiegħu,Billi:(1) Fid- 29 ta’ Mejju 2006, il-Kunsill adotta d-Deċiżjoni 2006/379/KE li timplimenta l-Artikolu 2(3) [2] tar-Regolament (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu u li tħassar id-Deċiżjoni 2005/930/KE, u li tistabbilixxi l-lista ta' persuni u entitajiet li għaliha japplika dak ir-Regolament.(2) Il-Kunsill iddetermina li ċerti persuni, gruppi u entitajiet oħra jissodisfaw il-kondizzjonijiet stabbiliti fl-Artikolu 2(3) ta' dak ir-Regolament u għandhom għalhekk jiġu miżjuda ma' dik il-lista,IDDEĊIEDA KIF ĠEJ:Artikolu 1Il-persuni, gruppi u entitajiet elenkati fl-Anness I għandhom jiżdiedu mal-lista ta' persuni, gruppi u entitajiet li għaliha japplika r-Regolament (KE) Nru 2580/2001.Artikolu 2Din id-Deċiżjoni għandu jkollha effett mid-data tal-pubblikazzjoni tagħha.Artikolu 3Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.Magħmul fi Brussell, 21 ta’ Diċembru 2006.Għall-KunsillIl-PresidentJ. Korkeaoja[1] ĠU L 344, 28.12.2001, p. 70. Ir-Regolament kif emendat l-aħħar bir-Regolament tal-Kummissjoni (KE) Nru 1461/2006 (ĠU L 272, 3.10.2006, p. 11).[2] ĠU L 144, 31.5.2006, p. 21.--------------------------------------------------20061221ANNESSIl-Kunsill iddetermina li l-persuni, gruppi u entitajiet elenkati hawn taħt huma involuti f'atti terroristiċi fis-sens ta' l-Artikolu 1(2) u (3) tal-Pożizzjoni Komuni tal-Kunsill 2001/931/PESK tas- 27 ta' Diċembru 2001 dwar l-applikazzjoni ta’ miżuri speċifiċi fil-ġlieda kontra t-terroriżmu [1], li deċiżjoni fir-rigward tagħhom ittieħdet minn awtorità nazzjonali fis-sens ta' l-Artikolu 1(4) tal-Pożizzjoni Komuni, u li dawn għandhom għalhekk jiġu inklużi fil-lista ta' persuni, gruppi u entitajiet li għaliha japplika r-Regolament (KE) 2580/2001.I. PERSUNI1. AKHNIKH, Ismail (magħruf ukoll bħala Suhaib; magħruf ukoll bħala Sohaib), imwieled fit- 22.10.1982 f’Amsterdam (l-Olanda), Nru tal-passaport (l-Olanda) NB0322935(Membru tal-"Hofstadgroep")2. AOURAGHE, Zine Labidine (magħruf ukoll bħala Halifi Laarbi Mohamed; magħruf ukoll bħala Abed; magħruf ukoll bħala Abid; magħruf ukoll bħala Abu Ismail), imwieled fit- 18.7.1978 f’Nador (il-Marokk), Nru tal-passaport (Spanja) ESPP278036(Membru tal-"Hofstadgroep")3. BOUGHABA, Mohamed Fahmi (magħruf ukoll bħala Mohammed Fahmi Bouraba; magħruf ukoll bħala Mohammed Fahmi Burada; magħruf ukoll bħala Abu Mosab), imwieled fis- 6.12.1981 f’Al Hoceima (il-Marokk)(Membru tal-"Hofstadgroep")4. BOUYERI, Mohammed (magħruf ukoll bħala Abu Zubair; magħruf ukoll bħala Sobiar; magħruf ukoll bħala Abu Zoubair), imwieled fit- 8.3.1978 f’Amsterdam (l-Olanda)(Membru tal-"Hofstadgroep")5. EL FATMI, Nouredine (magħruf ukoll bħala Nouriddin EL FATMI; magħruf ukoll bħala Nouriddine EL FATMI; magħruf ukoll bħala Noureddine EL FATMI; magħruf ukoll bħala Abu AL KA'E KA'E; magħruf ukoll bħala Abu QAE QAE; magħruf ukoll bħala Fouad; magħruf ukoll bħala Fzad; magħruf ukoll bħala Nabil EL FATMI; magħruf ukoll bħala Ben Mohammed; magħruf ukoll bħala Ben Mohand Ben Larbi; magħruf ukoll bħala Ben Driss Muhand Ibn Larbi; magħruf ukoll bħala Abu Tahar; magħruf ukoll bħala Eggie), imwieled fil- 15.8.1982 f’Midar (il-Marokk), Nru tal-passaport (il-Marokk) N829139(Membru tal-"Hofstadgroep")6. EL MORABIT, Mohamed, imwieled fl- 24.1.1981 f’Al Hoceima (il-Marokk), il-Marokk), Nru tal-passaport (il-Marokk) K789742(Membru tal-"Hofstadgroep")7. ETTOUMI, Youssef (magħruf ukoll bħala Youssef Toumi), imwieled fl- 20.10.1977 f’Amsterdam (l-Olanda), Nru tal-karta ta’ l-identità (l-Olanda) LNB4576246(Membru tal-"Hofstadgroep")8. HAMDI, Ahmed (magħruf ukoll bħala Abu Ibrahim), imwieled fil- 5.9.1978 f’Beni Said (il-Marokk), Nru tal-passaport (il-Marokk) K728658(Membru tal-"Hofstadgroep")9. WALTERS, Jason Theodore James (magħruf ukoll bħala Abdullah; magħruf ukoll bħala David), imwieled fis- 6.3.1985 f’Amersfoort (l-Olanda), Nru tal-passaport (l-Olanda) NE8146378(Membru tal-"Hofstadgroep")II. GRUPPI U ENTITAJIET1. Il-Hofstadgroep2. It-TAK — Teyrbazen Azadiya Kurdistan, magħruf ukoll bħala ‘il-Kurdistan Freedom Falcons’, ‘il-Kurdistan Freedom Hawks’[1] ĠU L 344, 28.12.2001, p. 93.--------------------------------------------------


title: Deċiżjoni tal-Kunsill (UE) 2017/668 tas-27 ta' Ġunju 2016 dwar il-konklużjoni, f'isem l-Unjoni Ewropea u l-Istati Membri tagħha, tal-Protokoll Addizzjonali għall-Ftehim ta' Kummerċ bejn l-Unjoni Ewropea u l-Istati Membri tagħha, minn naħa waħda, u l-Kolombja u l-Perù, min-naħa l-oħra, sabiex jittieħed kont tal-adeżjoni tar-Repubblika tal-Kroazja mal-Unjoni Ewropea

text:
               8.4.2017

               MT

               Il-Ġurnal Uffiċjali tal-Unjoni Ewropea

               L 97/1

         DEĊIŻJONI TAL-KUNSILL (UE) 2017/668
   tas-27 ta' Ġunju 2016
   dwar il-konklużjoni, f'isem l-Unjoni Ewropea u l-Istati Membri tagħha, tal-Protokoll Addizzjonali għall-Ftehim ta' Kummerċ bejn l-Unjoni Ewropea u l-Istati Membri tagħha, minn naħa waħda, u l-Kolombja u l-Perù, min-naħa l-oħra, sabiex jittieħed kont tal-adeżjoni tar-Repubblika tal-Kroazja mal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 91, 100(2), u 207 flimkien mal-punt (a)(v) tat-tieni subparagrafu tal-Artikolu 218(6) tiegħu,
   Wara li kkunsidra l-Att tal-Adeżjoni tar-Repubblika tal-Kroazja, u b'mod partikolari t-tieni subparagrafu tal-Artikolu 6(2) tiegħu,
   Wara li kkunsidra l-proposta tal-Kummissjoni Ewropea,
   Wara li kkunsidra l-kunsens tal-Parlament Ewropew (1),
   Billi:

               (1)

               Skont id-Deċiżjoni tal-Kunsill (UE) 2015/1277 (2), il-Protokoll Addizzjonali għall-Ftehim ta' Kummerċ bejn l-Unjoni Ewropea u l-Istati Membri tagħha, minn naħa waħda, u l-Kolombja u l-Perù, min-naħa l-oħra, sabiex jittieħed kont tal-adeżjoni tar-Repubblika tal-Kroazja mal-Unjoni Ewropea (“il-Protokoll Addizzjonali”) ġie iffirmat, suġġett għall-konklużjoni tiegħu.

               (2)

               Il-Protokoll Addizzjonali għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Protokoll Addizzjonali għall-Ftehim ta' Kummerċ bejn l-Unjoni Ewropea u l-Istati Membri tagħha, minn naħa waħda, u l-Kolombja u l-Perù, min-naħa l-oħra, sabiex jittieħed kont tal-adeżjoni tar-Repubblika tal-Kroazja mal-Unjoni Ewropea, huwa b'dan approvat f'isem l-Unjoni u l-Istati Membri tagħha (3).
   Artikolu 2
   Il-President tal-Kunsill huwa b'dan awtorizzat li jinnomina l-persuna jew persuni mogħtija s-setgħa li jagħmlu n-notifika prevista fl-Artikolu 12(2) tal-Protokoll Addizzjonali.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-27 ta' Ġunju 2016.

            Għall-Kunsill

            Il-President

         M. VAN DAM

      (1)  Il-kunsens tas-7 ta' Ġunju 2016.

      (2)  (ĠU L 204, 31.7.2015, p. 1).

      (3)  It-test tal-Protokoll Addizzjonali se jiġi ppubblikat flimkien mad-deċiżjoni dwar l-iffirmar tiegħu.


title: Id-Deċiżjoni tal-Kunsill tal-21 ta' April 2004 wara l-konklużjoni ta' Ftehim bejn il-Komunità Ewropea u l-Istati Uniti ta' l-Amerika dwar ir-Rikonoxximent Reċiproku ta' Ċertifikati tal-Konformità għal Apparat Marittimu

text:
Avviż Legali Importanti

|

32004D0425

Official Journal L 150 , 30/04/2004 P. 0042 - 0045

		Id-Deċiżjoni tal-Kunsilltal-21 ta' April 2004wara l-konklużjoni ta' Ftehim bejn il-Komunità Ewropea u l-Istati Uniti ta' l-Amerika dwar ir-Rikonoxximent Reċiproku ta' Ċertifikati tal-Konformità għal Apparat Marittimu(2004/425/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133 b'konnessjoni ma' l-Artikolu 300, il-parafrafu 2, l-ewwel subparagrafu, l-ewwel sentenza, il-paragrafu 3, l-ewwel subparagrafu, l-ewwel sentenza, u l-paragrafu 4 tiegħu,Wara li kkunsidra l-proposta mill-Kummissjoni,Billi:(1) Il-Ftehim bejn il-Komunità Ewropea u l-Istati Uniti ta' l-Amerika dwar r-rikonoxximent reċiproku taċ-ċertifikati tal-konformità għall-apparat marittimu ("Il-Ftehim") kien ġie iffirmat, f'isem il-Komunità, nhar is-27 ta' Frar 2004, suġġett għall-konklużjoni tiegħu.(2) Il-proċeduri nterni applikabbli għandhom ikunu stabbiliti sabiex jassiguraw il-funzjonar tajjeb tal-Ftehim; huwa għalhekk meħtieġ li jkun delegat lill-Kummissjoni il-poter li tieħu ċeri deċiżjonijiet għall-implementazzjoni tiegħu.(3) Il-Ftehim għandu jkun approvat,IDDEĊIEDA KIF ĠEJ:Artikolu 1Il-Ftehim bejn il-Komunità Ewropea u l-Istati Uniti ta' l-Amerika dwar ir-rikonoxximent eċiproku taċ-ċertifikati tal-konformità għall-apparat marittimu huwa b'hekk approvat f'isem il-Komunità.It-test ta' dan il-Ftehim huma mehmuż ma' din id-Deċiżjoni.Artikolu 2Il-President tal-Kunsill huwa b'hekk awtorizzat li jiddelega persuna(i) awtorizzati li jitrasmettu, f'isem il-Komunià, in-nota li hemm provediment dwarha fl-Artikolu 21(1) tal-Ftehim.Artikolu 31. Il-Kummissjoni, mgħejjuna mill-kumitat speċjali maħtur mill-Kunsill, għandha tirrapreżenta lill-Komunità fil-Kumitat Konġunt li hemm provvediment dwaru fl-Artikolu 7 tal-Ftehim u f'xi Grupp ta' Ħidma li jista jkun stabbilit bi qbil ma l-Artikolu 7(4) tal-Ftehim. Il-Kummissjoni għandha tipproċiedi, wara konsoltuzzjoni mal-kumitat speċjali. Bin-notifiki, skambju ta' l-informazzjoni u talbiet għall-informazzjoni speċifikati fil-Ftehim.2. Il-posizzjoni tal-Komunità f'dak li jirrigwardja d-deċiżjonijiet li għandhom jittieħdu mill-Kumitat Konġunt, għandha tkun determinata mill-Kummissjoni, b'segwiment tal-konsultazzjoni tal-kumitat speċjali.3. Deċiżjoni li tirrigwardja t-terminazzjoni tal-Ftehim, skond l-Artikolu 21(3) tiegħu, għandha tittieħed mill-Kunsill, li jaġixxi b'maġġoranza kwalifikata fuq proposta mill-Kummisjoni.Magħmula fil-Lussemburgu, fil-21 ta' April 2004.F'isem il-KunsillIl-PresidentJ. Walsh--------------------------------------------------


title: 2008/784/KE: Deċiżjoni tal-Kunsill tat- 2 ta’ Ottubru 2008 li tistabbilixxi passiv separat ta’ Montenegro u tnaqqas proporzjonalment il-passiv tas-Serbja fir-rigward ta’ self fit-tul mogħti mill-Komunità lill-Unjoni ta’ l-Istati tas-Serbja u l-Montenegro (magħrufa qabel bħala r-Repubblika Federali tal-Jugoslavja) skond id-Deċiżjonijiet 2001/549/KE u 2002/882/KE

text:
               10.10.2008

               MT

               Il-Ġurnal Uffiċjali ta’ l-Unjoni Ewropea

               L 269/8

         DEĊIŻJONI TAL-KUNSILL
   tat-2 ta’ Ottubru 2008
   li tistabbilixxi passiv separat ta’ Montenegro u tnaqqas proporzjonalment il-passiv tas-Serbja fir-rigward ta’ self fit-tul mogħti mill-Komunità lill-Unjoni ta’ l-Istati tas-Serbja u l-Montenegro (magħrufa qabel bħala r-Repubblika Federali tal-Jugoslavja) skond id-Deċiżjonijiet 2001/549/KE u 2002/882/KE
   (2008/784/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 308 tiegħu,
   Wara li kkunsidra l-proposta mill-Kummissjoni,
   Wara li kkunsidra l-Opinjoni tal-Parlament Ewropew (1),
   Billi:

               (1)

               Skond id-Deċiżjoni tal-Kunsill 2001/549/KE tas-16 ta’ Lulju 2001 li tipprovdi għajnuna makrofinanzjarja lir-Repubblika Federali tal-Jugoslavja (2), il-Komunità tat lir-Repubblika Federali tal-Jugoslavja self fit-tul ta’ EUR 225 miljun biex tiżgura sitwazzjoni ta’ bilanċ tal-pagamenti sostenibbli u t-tisħiħ tal-pożizzjoni ta’ riżerva tal-pajjiż. Is-self tħallas bis-sħiħ f’pagament wieħed mill-Kummissjoni f’Ottubru 2001.

               (2)

               Skond id-Deċiżjoni tal-Kunsill 2002/882/KE tal-5 ta’ Novembru 2002 li tipprovdi għajnuna makrofinanzjarja lir-Repubblika Federali tal-Jugoslavja (3), il-Komunità tat lir-Repubblika Federali tal-Jugoslavja self fit-tul ta’ EUR 55 miljun biex tiżgura sitwazzjoni ta’ bilanċ tal-pagamenti sostenibbli u tisħiħ tal-pożizzjoni ta’ riżerva tal-pajjiż. Is-self tħallas bis-sħiħ mill-Kummissjoni fi tliet pagamenti rispettivament EUR 10 miljun fi Frar 2003, EUR 30 miljun f’Settembru 2003 u EUR 15-il miljun f’April 2005.

               (3)

               Skond il-Karta Kostituzzjonali ta’ l-Unjoni ta’ l-Istati tas-Serbja u l-Montenegro, adottata fl-4 ta’ Frar 2003, ir-Repubblika Federali tal-Jugoslavja kienet ikkostitwita mill-ġdid bħala l-Unjoni ta’ l-Istati tas-Serbja u l-Montenegro.

               (4)

               Fit-3 ta’ Ġunju 2006, imsejjes fuq l-Artikolu 60 tal-Karta Kostituzzjonali ta’ l-Unjoni ta’ l-Istati tas-Serbja u l-Montenegro u skond ir-referendum tal-Montenegro tal-21 ta’ Mejju 2006, il-Parlament tal-Montenegro għamel dikjarazzjoni fuq l-indipendenza tal-pajjiż, li ddikjarat li l-Montenegro hu Stat indipendenti b’personalità legali sħiħa skond il-liġi internazzjonali.

               (5)

               Fil-5 ta’ Ġunju 2006, il-Parlament tas-Serbja adotta deċiżjoni li ddefiniet is-Serbja bħala l-Istat suċċessur ta’ l-Unjoni ta’ l-Istati tas-Serbja u l-Montenegro.

               (6)

               Il-Kunsill, fil-konklużjonijiet tiegħu tat-12 ta’ Ġunju 2006, ikkunsidra d-dikjarazzjoni tal-Parlament tal-Montenegro u d-deċiżjoni tal-Parlament tas-Serbja u ddikjara li l-Unjoni Ewropea u l-Istati Membri kienu ddeċidew li jiżviluppaw aktar ir-relazzjonijiet mal-Montenegro bħala Stat sovran u indipendenti.

               (7)

               Fl-10 ta’ Lulju 2006, il-Montenegro u s-Serbja kellhom ftehim dwar ir-regolament tas-sħubija fl-organizzazzjonijiet finanzjarji internazzjonali u t-tqassim ta’ l-assi u l-passivi finanzjarji, skond liema s-self ta’ għajnuna makrofinanzjarja mogħti lir-Repubblika Federali tal-Jugoslavja jew l-Unjoni ta’ l-Istati tas-Serbja u l-Montenegro se jissoktaw jitħallsu bil-proporzjon ta’ 90 % għas-Serbja u 10 % għall-Montenegro, sakemm ma jintużawx perċentwali oħra fuq il-bażi tal-prinċipji tal-benefiċjarju finali.

               (8)

               Il-Montenegro u s-Serbja, permezz tal-Bank Ċentrali tal-Montenegro u l-Bank Nazzjonali tas-Serbja, qegħdin jissoktaw iħallsu bis-sħiħ id-dejn għal obbligi li jitnisslu mill-operazzjonijiet tas-self Komunitarju.

               (9)

               Skond l-Appendiċi 4 għall-ftehim ta’ l-10 ta’ Lulju 2006 bejn il-Montenegro u s-Serbja, dejn totali ta’ EUR 6 703 388,62 li ġej mis-self ta’ għajnuna makrofinanzjarja ngħata lill-Montenegro.

               (10)

               Iż-żewġ pajjiżi qegħdin iħallsu d-dejn għall-obbligi skond it-tqassim 90:10 miftiehem bejniethom, għajr operazzjoni waħda li qegħda titħallas skond il-prinċipju tal-benefiċjarju finali (99.47 % għas-Serbja u 0.53 % għall-Montenegro).

               (11)

               B’kunsiderazzjoni għar-relazzjonijiet żviluppati bejn l-Unjoni Ewropea u l-Montenegro bħala Stat indipendenti, b’mod partikolari s-Sħubija Ewropea stabbilita mid-Deċiżjoni tal-Kunsill 2007/49/KE tat-22 ta’ Jannat 2007 dwar il-prinċipji, il-prijoritajiet u l-kundizzjonijiet fis-Sħubija Ewropea mal-Montenegro (4), u l-perjodu twil ta’ żmien li fih għandhom isiru l-ħlasijiet lura, il-Kummissjoni għandha tkun awtorizzata li tieħu azzjoni xierqa biex tiżgura li l-passivi li ġejjin mis-self mogħti skond id-Deċiżjonijiet tal-Kunsill 2001/549/KE u 2002/882/KE jinqasmu bejn il-Montenegro u s-Serbja fil-proporzjonijiet miftehma bilateralment bejn iż-żewġ pajjiżi.

               (12)

               Il-Montenegro u s-Serbja mhumiex se jkunu intitolati għal ħlas supplimentari ieħor ta’ l-għajnuna makrofinanzjarja skond din id-Deċiżjoni.

               (13)

               Il-Kummissjoni kkonsultat il-Kumitat Ekonomiku u Finanzjarju qabel ma ressqet il-proposta tagħha.

               (14)

               It-Trattat ma jipprovdix għal poteri, għajr dawk fl-Artikolu 308 tiegħu, għall-adozzjoni ta’ din id-Deċiżjoni,

         IDDEĊIEDA KIF ĠEJ:
   Artikolu 1
   1.   Il-Montenegro se jassumi passiv separat għall-ħlasijiet tal-prinċipal u ta’ l-interessi kif ukoll għal kwalunkwe nefqiet u spejjeż assoċjati mal-ħlas ta’ EUR 6 703 388,62 mis-self Komunitarju fit-tul ta’ total ta’ EUR 280 miljun imħallas lill-Unjoni ta’ l-Istati tas-Serbja u l-Montenegro (dik li qabel kienet ir-Repubblika Federali tal-Jugoslavja) skond id-Deċiżjonijiet 2001/549/KE u 2002/882/KE.
   2.   Għal dan il-għan, il-Kummissjoni hi awtorizzata wara konsultazzjoni tal-Kumitat Ekonomiku u Finanzjarju, li tiffirma ftehim ta’ self ġdid ma’ l-awtoritajiet tal-Montenegro għall-ammonti mogħtija lill-Montenegro u essenzjalment bit-termini u l-kundizzjonijiet stabbiliti fil-:

               —

               Ftehim ta’ Self tas-17 ta’ Settembru 2001 bejn il-Komunità Ewropea u r-Repubblika Federali tal-Jugoslavja,

               —

               Ftehim ta’ Self tat-13 ta’ Diċembru 2002 bejn il-Komunità Ewropea u r-Repubblika Federali tal-Jugoslavja,

               —

               Ftehim ta’ Self Supplimentari tal-25 ta’ Lulju 2003 bejn il-Komunità Ewropea u l-Unjoni ta’ l-Istati tas-Serbja u l-Montenegro, u

               —

               Ftehim ta’ Self Supplimentari tas-7 ta’ April 2005 bejn il-Komunità Ewropea u l-Unjoni ta’ l-Istati tas-Serbja u l-Montenegro.

         B’mod partikolari, ir-rata ta’ interess u d-dati għall-ħlas ta’ interess u l-ħlas lura tal-prinċipal se jkunu l-istess bħal dawk stabbiliti fil-kuntratti tas-self annessi mal-ftehimiet li jirreferi għalihom dan il-paragrafu.
   3.   Din id-Deċiżjoni ma tintitola lill-Montenegro għal ebda ħlas supplimentari ta’ għajnuna makrofinanzjarja mill-Komunità.
   Artikolu 2
   1.   Permezz tal-firma tal-ftehim ta’ self separat bejn il-Komunità u l-Montenegro msemmija fl-Artikolu 1(2), il-passivi tas-Serbja lill-Komunità fil-kapaċità tagħha bħala Stat suċċessur ta’ l-Unjoni ta’ l-Istati tas-Serbja u l-Montenegro se jitnaqqsu kif xieraq.
   2.   Il-Kummissjoni hi awtorizzata li tikkonkludi bl-arranġamenti tas-Serbja biex temenda l-ftehimiet tas-self eżistenti msemmija fl-Artikolu 1(2).
   3.   Din id-Deċiżjoni ma tintitola lis-Serbja għal ebda ħlas supplimentari ta’ għajnuna makrofinanzjarja mill-Komunità.
   Artikolu 3
   1.   In-nefqiet u l-ispejjeż relatati kollha mġarrba mill-Komunità għall-konklużjoni u t-twettiq ta’ l-arranġamenti stipulati fl-Artikolu 1 se jitħallsu mill-Montenegro.
   2.   In-nefqiet u l-ispejjeż relatati kollha mġarrba mill-Komunità għall-konklużjoni u t-twettiq ta’ l-arranġamenti stipulati fl-Artikolu 2 se jitħallsu mis-Serbja.
   Artikolu 4
   Din id-Deċiżjoni għandha tidħol fis-seħħ fit-tielet jum wara l-pubblikazzjoni tagħha f’Il-Ġurnal Uffiċjali ta’ l-Unjoni Ewropea.

      Magħmula fil-Lussemburgu, 2 ta’ Ottubru 2008.

            Għall-Kunsill

            Il-President

         X. BERTRAND

      (1)  Opinjoni tat-2 ta’ Settembru 2008 (għadha mhix ippubblikata fil-Ġurnal Uffiċjali).

      (2)  ĠU L 197, 21.7.2001, p. 38.

      (3)  ĠU L 308, 9.11.2002, p. 25.

      (4)  ĠU L 20, 27.1.2007, p. 16.


title: Deċiżjoni tal-Kunsill tas-16 ta’ Ġunju 2016 li ġġedded il-mandat tas-supplenti għall-President tal-Bord tal-Appell tal-Uffiċċju Komunitarju tal-Varjetajiet tal-Pjanti

text:
               21.6.2016

               MT

               Il-Ġurnal Uffiċjali tal-Unjoni Ewropea

               C 223/5

         DEĊIŻJONI TAL-KUNSILL
   tas-16 ta’ Ġunju 2016
   li ġġedded il-mandat tas-supplenti għall-President tal-Bord tal-Appell tal-Uffiċċju Komunitarju tal-Varjetajiet tal-Pjanti
   (2016/C 223/06)
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KE) Nru 2100/94 tas-27 ta’ Lulju 1994 dwar drittijiet ta’ varjetajiet ta’ pjanti fil-Komunità (1), u b’mod partikolari l-Artikolu 47(1) tiegħu,
   Billi:

               (1)

               Bid-Deċiżjoni tat-12 ta’ Lulju 2011 (2), il-Kunsill ħatar lis-Sinjura Sari Kaarina HAUKKA bħala supplenti għall-President tal-Bord tal-Appell tal-Uffiċċju Komunitarju tal-Varjetajiet tal-Pjanti (l-“Uffiċċju”).

               (2)

               Il-mandat tas-Sinjura Sari Kaarina HAUKKA għandu jiskadi fl-14 ta’ Ottubru 2016.

               (3)

               Fl-4 ta’ Mejju 2016, wara li kisbet l-opinjoni favorevoli tal-Kunsill Amministrattiv tal-Uffiċċju, il-Kummissjoni pproponiet li l-mandat tas-Sinjura Sari Kaarina HAUKKA jiġġedded,

         ADOTTA DIN ID-DEĊIŻJONI:
   Artikolu 1
   Il-mandat tas-Sinjura Sari Kaarina HAUKKA bħala supplenti għall-President tal-Bord tal-Appell tal-Uffiċċju Komunitarju tal-Varjetajiet tal-Pjanti huwa b’dan imġedded għal perijodu ta’ ħames snin b’effett mill-15 ta’ Ottubru 2016.
   Artikolu 2
   Il-President tal-Kunsill Amministrattiv tal-Uffiċċju huwa mogħti s-setgħa li jipprovdi għall-arranġamenti kollha meħtieġa biex jiġi implimentat l-Artikolu 1.
   Artikolu 3
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fil-Lussemburgu, is-16 ta’ Ġunju 2016.

            Għall-Kunsill

            Il-President

         L. F. ASSCHER

      (1)  ĠU L 227, 1.9.1994, p. 1.

      (2)  Id-Deċiżjoni tal-Kunsill tat-12 ta’ Lulju 2011 li taħtar is-supplenti għall-President tal-Bord tal-Appell tal-Uffiċċju tal-Komunità tal-Varjetajiet ta’ Pjanti (ĠU C 209, 15.7.2011, p. 17).